Είναι τιμή για το MusicHeaven που φιλοξενεί σήμερα τον Κώστα Καράλη σε μία από τις ομολογουμένως σπάνιες συνεντεύξεις του.\nΜέσα στις δεκάδες ερμηνείες πάνω στο έργο του Νίκου Καββαδία ξεχωρίζει κυρίως μια ως η φωνή του ίδιου του ποιητή, δεν είναι άλλη από τον "ιδανικό και ανάξιο εραστή", τον Κώστα Καράλη.\nΎστερα από συνεργασίες με κορυφαίους συνθέτες της ελληνικής μουσικής σκηνής όπως με τον Γιάννη Σπανό, τον Μίκη Θεοδωράκη, τον Θάνο Μικρούτσικο, τον Μάνο Χατζιδάκι, τον Ηλία Ανδριόπουλο, τον Μιχάλη Τερζή, τον Σταύρο Ξαρχάκο, τον Χρήστο Λεοντή, τον Δήμο Μούτση, τον Γιώργο Χατζηνάσιο, τον Μίμη Πλέσσα, τον Μάνο Λοίζο, τον Σταύρο Κουγιουμτζή κ.ά. και έχοντας τραγουδήσει στίχους Νίκου Καββαδία, Μάνου Ελευθερίου, Γιάννη Σκαρίμπα, Δημήτρη Ιατρόπουλου, Λευτέρη Παπαδόπουλου, Κώστα Βάρναλη, Άλκη Αλκαίου, Οδυσσέα Ελύτη απέχει συνειδητά από τα μουσικά δρώμενα καθώς ”διαπίστωσε σημαντική έκπτωση των αξιών στην κοινωνία, οι οποίες ενσωματώθηκαν και στη ''δημιουργική'' δραστηριότητα των μουσικών πραγμάτων και στη χώρα μας”, όπως δηλώνει στον επίσημο διαδικτυακό χώρο του.\nΜετά από όλα αυτά είναι τιμή για το MusicHeaven που φιλοξενεί σήμερα τον Κώστα Καράλη σε μία από τις ομολογουμένως σπάνιες συνεντεύξεις του.\nΑπό το ψαλτήρι στην εκκλησία της Αγίας Παρασκευής, στη Σπερχειάδα, στα στούντιο της "Columbia" για την ηχογράφηση της «Τρίτης Ανθολογίας». Μίλησε μας γι αυτό το ταξίδι όπως και για τη γνωριμία σου με τον Γιάννη Σπανό.\nΔε μπορώ παρά να χαίρομαι όταν βρίσκω χρόνο να επικοινωνώ με φίλους, πόσο μάλλον με ΄κείνους που σκαλίζουν το βηματισμό μου…\nΔεν ξέρω αν - σ’ αυτή τη σελίδα – μπορώ να περιγράψω όπως θα ήθελα αυτό «το ταξίδι». «Κατά ριπάς» λοιπόν :\nΔε με θυμάμαι χωρίς τη φυσαρμόνικα. Απ’ την Α΄ Δημοτικού και μετά, στις εκδρομές, έπαιζα το ακκορντεόν και χορεύανε δάσκαλοι και συμμαθητές, όπως γινόταν και στα γλέντια των γονιών μου με τους φίλους και συγγενείς τους.\nΧωρίς «χειρόφρενο», όπως πάντα, κύλισαν τα χρόνια μαζί με πολλά… της εφηβείας κι έφτασαν τα φοιτητικά μου στην Αθήνα πια, όπου τα ακούσματα, τα βιβλία, οι πληροφορίες, οι παρέες και «η σχόλη» άλλαξαν τη ροή του ποταμού της σκέψης και της δράσης μου.\nΈντονα θυμάμαι τις στιγμές που μ’ άκουσαν να τραγουδάω και να παίζω «μπόσα-νόβα» (νέο και δύσκολο είδος τότε) με την κιθάρα μου και… άρχισαν οι προτάσεις και οι αποδοχές να διαδέχονται η μία την άλλη: Τάκης Χαρίτος (NCO Jazz club), ορχήστρα Γεράσιμου Λαβράνου, session κιθαριστής στις ηχογραφήσεις -studio- μεγάλων συνθετών, καλλιτεχνικός διευθυντής στα Δειλινά (κορυφαίου, τότε, χώρου θεάματος-ακροάματος), ώσπου κάποια στιγμή χτύπησε το τηλέφωνο και ήταν ο …Γιάννης Σπανός!!! Έκπληξη για μένα!!! Είχε φτάσει στα χέρια του (δεν ήξερα τότε πώς), μια «ταινία» με τη φωνή μου!… Είχε κάνει, όπως μου είπε, τα απαραίτητα test και ήταν αυτό που γύρευε για το νέο του έργο, την ΤΡΙΤΗ ΑΝΘΟΛΟΓΙΑ!!! Χαρά-Τιμή; Μεγάλη. Μπελάδες; Πολλοί. Αποτέλεσμα;;; Ποταμός Απερίγραπτων Συναισθημάτων…. που κυλάει ακόμα…\nΗ ''Τρίτη Ανθολογία'' αποτέλεσε την πρώτη σου γνωριμία με το Νίκο Καββαδία;\nΜε τον μελοποιημένο Νίκο Καββαδία ήταν η πρώτη γνωριμία όλων μας!\nΠοιά η σχέση σου με την ποίηση εκείνη την εποχή;\nΕίχα την τύχη να έχω φίλους και καθηγητές-εισηγητές «στη χώρα» της λογοτεχνίας. Όσο εύρισκα χρόνο (πολυγευστικός πάντα ων) διάβαζα αχόρταγα. Μεγάλα αναγνωστικά ταξίδια με Γκαίτε, Έλιοτ, Ελύτη, Σεφέρη, … πολλουούς…\nΤο μέλος AlfaWolf (Νικόλας), ρωτάει αν το πραγματικό σου επίθετο είναι Καραγιαννόπουλος και θα ήθελε να μάθει αν υπήρξε καλλιτεχνικός σου νονός. Αν ναι, ποιος ήταν;\nΗ ΤΡΙΤΗ ΑΝΘΟΛΟΓΙΑ θα ταξίδευε για τη Γαλλία για διασκευή απ’ τον Μισέλ Λεγκράν, οπότε το Καραγιαννόπουλος, που είναι το επίσημο, θα ήταν δύσκολο-δύσχρηστο για τους γαλλόφωνους. Ο Γιάννης Σπανός ήταν γνώστης της Γαλλικής, όχι μόνο της γλώσσας αλλά και της νοοτροπίας. Σε συμβούλιο Πατσιφά-Σπανού και.. Κώστα ΄΄γεννήθηκε΄΄ ο «Καράλης», παραλλαγή του Καράλος (συνθέτης εγώ τότε) που ήταν συντομογραφία του Καρα(γιαννόπου)λος.\nΔύο χρόνια μετά, το 1977 κυκλοφορεί ο δίσκος "Τραγούδια και μπαλάντες" με τον Γιάννη Σπανό να μελοποιεί Μάνο Ελευθερίου, Λευτέρη Παπαδόπουλο, Δημήτρη Ιατρόπουλο, Κυριάκο Ντούμο κ.ά. Μίλησε μας γι αυτόν το δίσκο.\nΤι να σας πω;;; Τρελός πάντα με τις μπαλλάντες κι αποτρελαμένος με τους συντελεστές που αναφέρετε, θα έλεγα «το σκέπτομαι;;;»\nΈχω όμως κάτι να πω: Οπαδός τότε των εσωτερικών μου ορμών, παρορμητικός δηλαδή, «απέρριψα» ένα σπουδαίο τραγούδι γραμμένο απ’το Γιάννη στον υπέροχο στίχο του Κυριάκου Ντούμου. Ήταν το ΄΄ΕΞΠΡΕΣ΄΄, που λίγο αργότερα τραγούδησε υπέροχα η Βίκυ Μοσχολιού!\nΔεν ήταν βέβαια και το μοναδικό μου «παρορμητικό λάθος»…\nΣ' αυτό το δίσκο ερμηνεύεις ένα αγαπημένο κομμάτι του σπουδαίου Μάνου Ελευθερίου, το "Μαρμαρωμένοι". Ποια η σχέση σου με τον κύριο Μάνο;\nΠάντα άκουγα πολύ Jazz και ξένη μουσική, γιατί τότε ο ήχος που προσφερόταν απ’ τα ντόπια μουσικά πράγματα (με ελάχιστες εξαιρέσεις) δεν ήταν ελκυστικός για τα δικά μου γούστα. Όταν όμως διάβασα ή άκουσα κείμενα σπουδαίων νεοελλήνων δημιουργών, διαπίστωσα την εξέχουσα θέση που είχε ο Μάνος και προφανώς κάποια στιγμή τον γνώρισα από κοντά.\nΤο πικ-απ έπαιζε Κάλλας, ο Μάνος έγραφε στο γραφείο του κι εγώ … ΄΄μαρμαρωμένος΄΄ σ’ αυτόν τον παράδεισο …\nΞεχνιούνται αυτές οι στιγμές ;;; …Λατρεία!!!\nΕίχες κάποια καλλιτεχνικά πρότυπα όταν άρχισες την πορεία σου;\nΌποιος απαντήσει «Όχι» σ’ αυτή την ερώτηση θα είναι ψεύτης!!!\nΘέλεις να μας αποκαλύψεις ποια ηταν;\nΣτα παιδικά μου χρόνια είχα τον πατέρα μου, αργότερα το Γιώργο Παπασιδέρη. Όταν άρχισε να εμπλουτίζεται με περισσότερες ακροαματικές πληροφορίες το αυτί μου, ευτυχώς και η Ελλάδα και η παγκόσμια κοινότητα μου πρόσφεραν πολλά και αιχμηρά πρότυπα με κορυφαίο –τα τελευταία χρόνια- τον Andrea Bocelli.\nΤο 1978 συμμετέχεις στο 17ο φεστιβάλ Ελληνικού τραγουδιού στη Θεσσαλονίκη με το τραγούδι "Χθες" σε σύνθεση Μάικ Ροζάκη και στίχους της Σόφη Παπαδοπούλου. Πες μας τις εμπειρίες σου από εκείνη τη βραδιά.\nΣ’ αυτή την ερώτηση διακρίνω μια ιδιαίτερη «διεισδυτικότητα» στις «εμπειρίες» μου. Θυμάμαι ωστόσο ότι το επώνυμο της Σόφης ήταν δισύλλαβο\nκαι τα προγνωστικά που άκουγα απ’ όλους εκεί, ήταν πολύ καλα. Ήξερα όμως ότι το οικολογικό κίνημα ήταν -τότε- σχεδόν άγνωστο κι ας το ενστερνιζόταν με τόση τέχνη και θέρμη ο στίχος της Σόφης και η μουσική του Μάικ, λόγοι για τους οποίους βρέθηκα, τότε, εκεί.\nΑξέχαστες είναι οι αντιδράσεις όλων , τη στιγμή που παρατηρούσα ότι ο μπασίστας έπαιξε Σι φυσικό αντί Σι μπεμόλ…,ενώ φυσιολογικά έπρεπε να έχω το νου μου στην ερμηνεία του τραγουδιού –τρελός εγώ όμως πάντα με τους ήχους….\nΩραίο & παρήγορο είναι το ότι τώρα μου το ζητάνε όλο και πιο πολλοί!!!\nΚαι ερχόμαστε στο 1979 που με τον δίσκο "Είναι κάτι στιγμές" σε βλέπουμε να έχεις πέρ' από το ρόλο του ερμηνευτή, το ρόλο\nτου συνθέτη στα πέντε από τα δώδεκα κομμάτια του δίσκου. Ήταν κάτι που το είχες ανάγκη; πιστεύεις ότι ο ερμηνευτής αν\nθέλει να είναι καλλιτέχνης, έχει χρέος να είναι και ο ίδιος δημιουργός;\nΌχι! Καλλιτέχνης είναι όποιος κάνει ΚΑΛΑ μια ΤΕΧΝΗ.\nΟ Wes Montgomery, μοναδικός Jazz guitar player, δε διάβαζε αλλά ΕΠΑΙΖΕ μουσική. Η Μοσχολιού ούτε διάβαζε μουσική ούτε έγραφε τραγούδια. Ήταν όμως καλλιτέχνης! Πολλοί σπουδαίοι ερμηνευτές (φωνητικά ή οργανικά) δεν έγραψαν τραγούδια. Υπάρχουν πολλάαα παραδείγματα. Αν ο Adreas Bocelli π.χ. δεν έχει γράψει μουσική ή τραγούδια, παύει να είναι τεράστια καλλιτεχνική οντότητα;;; Για μένα απαράμιλλος!!! Ανατριχίλα!\nΕγώ, λοιπόν, είχα κάποια τραγούδια και κάποιες μουσικές χωρίς στίχο. Τα τραγούδια του Τάκη ήταν επτά. Τότε οι δίσκοι βγαίναν συνήθως με δώδεκα. Ο Γιάννης Καλαμίτσης, που ήταν αστείρευτη πηγή καλόγουστου και καλόηχου κειμένου, έγραψε πάνω σε τρείς συνθέσεις μου στίχους και… έγιναν «…Κάτι Στιγμές»... που σε βρίσκουν.. όχι μόνο τις νύχτες… Αυτή η συνεργασία Έχει Τη Δική της (πολυτάραχη) Ιστορία…\nΣε αυτό το δίσκο ερμηνεύεις το κομμάτι "Άννα" των Τ.Μπουγά και Γ.Καλαμίτση το οποίο ξαναθυμηθήκαμε φέτος από την επανεκτέλεση του Μιχάλη Χατζηγιάννη. Το μέλος gjb94(Γιάννης), ρωτάει ποια είναι η άποψη σου για το γεγονός αυτό;\nΜια χαρά! Ο Μιχάλης είναι πολύ καλός τραγουδιστής. Με την ενορχήστρωση έχω κάποιες διαφωνίες, αλλά αυτά είναι γούστα. Ό,τι είναι καλό για μένα μπορεί να είναι αδιάφορο για κάποιον άλλο και «τούμπαλιν» που λέμε.\nΕκείνο που έχει σημασία είναι ότι υπάρχει ένα σπουδαίο τραγούδι που έλκει και μάλλον θα έλκει γενιές και.. τούτο είναι έπαινος για τους δημιουργούς και θετική ψήφος για τις επιλογές μου.\nΤο 1981 κυκλοφόρησε ο δίσκος "Έλα να σταθούμε αντίκρυ" σε σύνθεση Γιώργου Στεφανάκη και ποίηση Δέσποινας Τριανταφύλλου και Ραμπιτρανάθ Ταγκόρ. Το μέλλος kwstasagas (Κώστας), καθότι ενθουσιασμένος με αυτόν το δίσκο, ρωτάει: Τί θυμάσαι από αυτή τη συνεργασία, πώς ηχογραφήθηκαν τα τραγούδια και αν υπάρχει πιθανότητα αυτός ο δίσκος να επανεκδοθεί και να βγει με τη μορφή cd.\nΤίποτα δεν αποκλείεται στην εποχή που ζούμε. Το κακό είναι ότι με τις «τεραμπαϊτικές» ταχύτητες που τρέχουν μυαλά και μέσα παραγωγής δεν προλαβαίνεις να μάθεις τι έγινε, πόσο μάλλον να μαντέψεις τι θα γίνει. Το καλό είναι ότι ο δίσκος ξεχειλίζει από αγάπη για τη ζωή και την τέχνη, πράγμα που είναι προϊόν της πολυδιάστατης συνεργασίας μου με το Γιώργο και της δέουσας τιμής προς ποιητές-δημιουργούς. Θυμάμαι τις ατέλειωτες συζητήσεις που ξεκίνησαν –θαρρώ- το 1977. Θυμάμαι συνώνυμε Κώστα ότι «πολέμησα» γερά με την εταιρία για να κατορθώσω να γίνει τελικά αυτός ο δίσκος, που περιέχει και προφητικά στοιχεία σαν μουσικό είδος και σαν κοινωνικό κείμενο. Θυμάμαι την εκτελεστική συμβολή σπουδαίων μουσικών ( Χάρη Καλέα στο πιάνο, Γιώργο Φιλιππίδη στο μπάσο, Βασίλη Ρακόπουλο στο «σιτάρ», Λάκης Ζώης ,Δημήτρης Ζαφειρέλης στις κιθάρες, …, κι εμένα να προσποιούμαι το κοντραμπάσο σε μια ξαφνική απουσία του Φιλιππίδη!). Πολλάαα θυμάμαι. Αυτά για την ώρα…\nΤο 1982 συνεργάζεσαι με τον Θάνο Μικρούτσικο στο ''Εμπάργκο'', δίσκο σταθμό για την ελληνική μουσική, μαζί με τη Μαρία Δημητριάδη, το Βλάσση Μπονάτσο και το Μανώλη Μητσιά. Μίλησέ μας γι αυτό το δίσκο, όπως και για τη γνωριμία σου με το Θάνο Μικρούτσικο.\nΟ Μίλτος Καρατζάς μου πρότεινε να συμμετέχω με πολύ ωραία τραγούδια κι ένα ΄΄μεγάλο σουξέ΄΄- όπως μου είπε- στο νέο δίσκο του Θάνου Μικρούτσικου, με τον οποίο και συναντήθηκα στο σπίτι του. Μου έπαιξε τα τραγούδια και διαπίστωσα ότι το ένα μου ήταν γνωστό, γιατί το έλεγε εκπληκτικά τότε η Χάρις Αλεξίου στο «Ζυγό», όπου είχαμε συνεργαστεί τη σαιζόν ’81-΄82. Στην συνάντηση υπήρξε ενθουσιασμός. Μου έδωσε και ακόμα έχω την ταινία της πρόβας μας. Υπήρξε κατόπιν, θυμάμαι, σχετικός διάλογος με τη Χάρις, απ’ τον οποίο πήγασαν αναστολές, αλλά, λόγω διαμάχης των τότε εταιριών, αποφασίστηκε τελικά να το πω εγώ... Στο στούντιο ο ηχολήπτης λειτούργησε αρνητικά. Θυμάμαι με τί συνθήκες είπα τα δύο πρώτα τραγούδια. Όταν όμως ήρθε η σειρά του τρίτου με είχε ήδη πείσει ότι δε με «πήγαινε»… Αυτό που λέγεται ήχος το λατρεύω και το κατέχω. Γνωρίζουμε άλλωστε ότι τα λόγια που δεν ακούγονται, πολλές φορές, είναι πιο δυνατά. Έτσι εγκατέλειψα το στούντιο! Όταν κυκλοφόρησε ο δίσκος και άκουσα και τα τραγούδια που ερμήνευσαν η Μαρία και ο Βλάσσης καθώς και τον Μανώλη να λέει υπέροχα αυτό που δεν είπα εγώ, ολοκληρώθηκε η άποψή μου για το σπουδαίο αυτό δίσκο. Τότε φάνηκε καθαρά κι απ’ τη στάθμη της τελικής μίξης ότι ο ήχος της φωνής μου ήταν -στο studio- «διακορευμένος»!\nΩστόσο, αυτό το τραγούδι, το λέω παντού όπου εμφανίζομαι και απολαμβάνω την αντίδραση-χαρά του κόσμου.\nΜιλάς για το κομμάτι θρύλος του Άλκη Αλκαίου “Ερωτικό”, ένα τραγούδι που κατά τη γνώμη μου απογειωσε την καριέρα του Μανόλη Μητσιά. Έχεις μετανιώσει για το ότι έφυγες από το στούντιο;\nΌχι. Γιατί το τραγούδι υπάρχει … και είναι σπουδαίο…\nΣε αυτό το δίσκο, ερμηνεύεις δύο σπουδαία κομμάτια το "Πρωινή ή βραδινή σερενάτα" και το "Υστερόγραφο", ενός από τους μεγαλύτερους και συνάμα πιο αφανείς στιχουργούς της Ελλάδας, του Άλκη Αλκαίου. Έχετε γνωριστεί;\nΑτυχώς όχι! Ο θαυμασμός μου για την ποιητική του δύναμη είναι μεγάλος. Μεγάλο όμως είναι και το δέος της στάσης μου απέναντι στην έννοια του χρόνου που ο καθένας διαθέτει ανεπιστρεπτί. Πάντως ο χρόνος δικαιώνει αυτούς που εξέπεμψαν τη θετική τους ενέργεια στην ανθρωπότητα. Ο ήλιος, όταν βγαίνει απ’ τη θάλασσα είναι ωραίος. Όταν βγαίνει απ’ το βουνό είναι φίλος.\nΗ δεκαετία του '80 είναι πολύ παραγωγική, μετά το "Εμπάργκο" έρχεται η "Μακρινή γειτονιά" (1982) με την αδελφή σου Ελπίδα,\n"Τα τραγούδια της θάλασσας" (1983) του Μιχάλη Τερζή στον οποίο δίσκο ερμηνεύεις ξανά Νίκο Καββαδία, το "Σινιάλο" (1985)\nκαι το "Τραγούδια της αγάπης"(1989) με την Ισιδώρα Σιδέρη και την Αιμιλία Σαρρή και το μαγικό "Αν μ'αγαπάς". Πες μας για τις συνεργασίες αυτές.\nΕίναι και οι «Ακροβασίες» των Γιάννη Σπυρόπουλου και Μιχάλη Μαρματάκη (1986) και «Χάθηκες» των Χρήστου Γκάρτσου και Αντώνη Ανδρικάκη (1987).\n«Χάθηκες», «Μακρινή γειτονιά» και «Τραγούδια αγάπης» έγιναν - χωρίς καμιά πίεση – άνετα. Για τις «Ακροβασίες» και τα «Τραγούδια της θάλασσας» έγιναν ομηρικές μάχες με την εταιρία, η οποία ήθελε το καλό μου, αλλά εγώ ήθελα περισσότερο το καλό των νέων συνθετών…\nΗ δεκαετία του '90 ξεκινάει με το "Μηδέν" (1990) του Γιάννη Κιουρτσόγλου, και συνεχίζεις την σπουδαία πορεία με το "Μουσικό τοπίο" του Ηλία Ανδριόπουλου σε στίχους Μάνου Ελευθερίου, Διονύση Καρατζά, Οδυσσέα Ελύτη και Αγγελικής Ελευθερίου. Η δισκογραφία σου τελειώνει ξαφνικά το 1994 με τον δίσκο " Πιο πολύ κι απ'τους ανθρώπους...τα τραγούδια τους αγάπησα " του Γιάννη Καλογερόπουλου σε στίχους Κυριάκου Ντουμου και Νινα Ναχμια. Τι συντέλεσε σε αυτή τη ξαφνική διακοπή της μουσικής σου πορείας;\nΟ Ηλίας και οι δύο Γιάννηδες με βρήκαν σε περίοδο που είχα στείλει εξώδικο επιστολή για να απαλλαγώ απ’ τα δεσμά της εταιρίας, πράγμα που κατάφερα. Απέναντι στους Γιάννηδες αισθάνομαι γενναιόδωρος. Με τον Ηλία κάναμε αρκετές συναυλίες, είχαμε και συνεργασία μιας σαιζόν στο Κύτταρο. Η ηρεμία της μουσικής του σε στίχους σπουδαίων ποιητών-στιχουργών ήταν το προσκλητήριο για τη συμμετοχή μου στο «Μουσικό Τοπίο», τίτλος εμπνεύσεώς μου στα καμαρίνια, στο Κύτταρο.\nΤο ότι δεν είχα άμεση έκδοση δίσκων μετά το ΄94 δε σημαίνει διακοπή της μουσικής μου πορείας, αν και στο επάγγελμα, ΑΥΤΟ σημαίνει. Γι’ αυτό εγώ πάντα λέω ότι ο Κώστας είναι ερασιτέχνης και ότι ο Καράλης είχε μπλέξει άσχημα μαζί του…\nΠοιά η σχέση σου με την μουσική μετά το 1994; Ασχολήθηκες επαγγελματικά σε διαφορετικό μουσικό πόστο η απομακρύνθηκες τελείως από την μουσική;\nΗ μουσική είναι η ζωοποιός κραδασμική ενέργεια των κυττάρων μου. Δε μπορώ να φανταστώ πώς είναι η ζωή ενός ανθρώπου που δεν ακούει κάτι που ακούω ακόμα κι όταν κοιμάμαι…Θυμάμαι τον μικρό Κώστα, κοιτάζοντας τον ουρανό με τη δυνατή παιδική του όραση, να βλέπει μουσικούς να παίζουν άγνωστα, πρωτόγνωρα, αλλά υπέροχα ακούσματα, που είναι.. ανέκδοτα, άλλα στο συρτάρι κι άλλα, ακόμα!, στη μνήμη μου.\nΟι ασχολίες μου ήταν.. πολλές. Όμως, κάποιες χειρονακτικές, κράτησαν το μυϊκό μου σύστημα ακμαίο, «υπηρετώντας με» στην εφαρμογή πολύχρονης μελέτης του φαινομένου «ΗΧΟΣ», με αποτέλεσμα ένα καλό εργαστήρι ΗΧΟΥ. Όπως καταλαβαίνετε, η μουσική είναι πάντα ο βηματισμός του είναι μου, είναι η αγάπη που δεν την έκανα στυγνό επάγγελμα, είναι το ιπτάμενο χαλί που δανείστηκα για την απόγεια πορεία μου προς τη «θολή γραμμή των οριζόντων». Η καλή μουσική είναι… η σωτηρία της ψυχής μας …που ΄΄είναι και πολύ μεγάλο πράγμα΄΄ - Γειά σου Λίνα μεγάλη !!!\nΤο μέλος AlfaWolf (Νικόλας), ρωτάει την γνώμη σου για τα μουσικά πράγματα σήμερα, αν ενημερώνεσαι για ό,τι νέο βγαίνει και αν ξεχωρίζεις κάποιους νεότερους ερμηνευτές ,τραγουδοποιούς κλπ.\n«Για ό,τι βγαίνει»;;; Δύσκολο! Θέλει πολύ χρόνο και δεν μου δανείζει κανείς!\nενώ, παρ’ όλη την κρίση, «λεφτά βρίσκεις», έστω με άγριο επιτόκιο!\nΑρκετά αιχμηρά μουσικά πράγματα «σκαλίζουν ωραία» τ’ αυτιά μου και τα μάτια μου. Αν αρχίσω να λέω για κάποιους ονομαστικά, είμαι βέβαιος ότι κάποιους θα αδικήσω. Ελπίζω ότι πολλοί (ίσως όλοι) θα συμφωνούν ότι οι αδερφοί Κατσιμίχα είναι ένα “peak” ερμηνευτών-τραγουδοποιών των τελευταίων ετών.\nΤο μέλος ilio(Ερατώ),θέλει να μάθει αν σκέφτεται να επανέλθεις δισκογραφικά στα μουσικά μας πράγματα και αν ναι με ποιους σκέφτεσαι να συνεργαστείς;\nΝαι! Το σκέφτομαι. Πολύ μάλιστα… στην απόφαση δυσκολεύομαι. Έχω πολλά στο μυαλό μου… με τί ν’ αρχίσω;;; Μου λένε διάφοροι, διάφορα… Όταν πατήσω το “enter”, σίγουρα θα είναι κάτι… κάποιου που αγαπώ πολύ.\nΈχεις προγραμματίσει ζωντανές εμφανίσεις για τον χειμώνα;\nΌχι. Όχι ακόμα δηλαδή. Υπάρχουν κάποια πράγματα που συζητώ. Μετά τις εκλογές.. θα δούμε…\nΕπίσης, η Ερατώ ρωτάει πώς βλέπεις το νέο σκηνικό που έχει διαμορφωθεί με την πτώση των δισκογραφικών εταιριών, αλλά και τη διάθεση της μουσικής μέσω διαδικτύου, εφημερίδων κλπ.\nΤι γνώμη έχεις για τη λεγόμενη πειρατεία της μουσικής και την ελεύθερη διακίνησή της στο διαδίκτυο;\nΑυτό, Ερατώ, είναι ένα μεγάλο κεφάλαιο. Ο πολιτισμός μας βρίσκεται σε μεταιχμιακή περίοδο. Η περιπέτεια της «πνευματικής ιδιοκτησίας» βρίσκεται ακόμα σε ημιεπίσημη πειρατεία. Επειδή όμως όλα τρέχουν, πιστεύω ότι σύντομα θα επικρατήσει κάποια μέθοδος. Δεν περιμένω βέβαια αναβίωση παλιών μοντέλων διακίνησης.. Ακόμα και τα βιβλία θα τα έχουμε σε κάποια “I-pod” μορφή !\nΟ Ηράκλειτος κι ο ποταμός δε γυρίζουν πίσω!\nΠοιό τραγούδι απ' όσα έχεις ερμηνεύσει σε εκφράζει περισσότερο;\nΑνάλογα με τις στιγμές. Άλλοτε «Είναι ν’ απορείς» και.. ζεις «της Χαλιμάς τα παραμύθια», άλλοτε με μια «Άννα» μπορεί να νιώσεις «Ιδανικός εραστής» και να ταξιδεύεις μ’ ένα «Σπασμένο Καράβι» μέχρι εκεί που, «Αν Είσαι» καλός καπετάνιος, φτάνεις κάπου… Ευτυχώς, η ζωή είναι μεγάλη κι ωραία περιπέτεια.. Δε μ’ αρέσει καθόλου η ρουτίνα, φιλαράκι.\nΑλήθεια, γράφονται σήμερα μεγάλα τραγούδια;\nΝαι! Γράφονται. Το ζήτημα είναι αν και πότε και πώς δημοσιοποιούνται.\nΤο μέλος leonidasm (Λεωνίδας), ρωτάει αν υπάρχει κάποιο τραγούδι που θα ήθελες να έχεις πρωτοερμηνεύσει ο ίδιος κι αν ναι, ποιο είναι αυτό;\nΔεν αποφεύγω ούτε υπεκφεύγω… Απλά, είναι τόσα τα ωραία τραγούδια που θα γεμίσουν πολλές σελίδες οι αναφορές τους. Άλλωστε, τα πολλά.., είναι αυτά που δεν έχω πρωτοερμηνεύσει. Ευτυχώς, πολλά, Ελληνικά και ξένα, μπορώ και τα λέω σε live.\nΑς φύγουμε λίγο από τη μουσική, ποια η γνώμη σου για την σημερινή κατάσταση στην Ελλάδα; είμαστε θύματα τις παγκοσμιοποίησης ή του κακού μας εαυτού;\nΥπάρχουν κι άλλα κράτη μες τον κυκλώνα της παγκοσμιοποίησης, αλλά δεν έχουν τα προβλήματα που έχουμε εμείς. Ζούμε στη χώρα όπου ερευνήθηκαν, κωδικοποιήθηκαν και έγιναν υλικό της γλώσσας μας οι σπουδαιότερες έννοιες που κυρίαρχα αποτελούν τη θεμέλια γνώση των έλλογων όντων. Κληρονόμοι εμείς αυτών των πολυδιάστατων εννοιών, φροντίσαμε να τις συρρικνώνουμε και να πορευόμαστε στην «επιπεδομετρία» τους μόνο, με κίνδυνο να πάσχουμε από «πνευματική πλατυποδία»! Αυτά που ζούμε δεν είναι παρά απλή συνέπεια..\nΌταν χάνει η ομάδα μας, δεν φταίει μόνο ο διαιτητής, ακόμα κι αν το παιχνίδι είναι στημένο! Ας το στήναμε εμείς!! Το «ή όλα ή τίποτα» μπορεί να το λέει ένα αφελές τραγουδάκι. Η ζωή όμως έχει διδάξει πολλά αδιάσειστα, μεταξύ των οποίων και «το μη χείρον βέλτιστον». Ακόμα κι αν όλα τα διαθέσιμα φαγητά βρωμάνε, προσωρινά τουλάχιστον, θα φάμε αυτό που μυρίζει λιγότερο. Λειτουργεί καλά η όσφρησή μας;;; αν όχι, την πατήσαμε… ούτε για «μαμ, κακά, κοκό και νάνι» δεν θα μπορούμε… Τα πολλά λόγια είναι φτώχεια, λέει ο σοφός λαός. Κι όμως παρασύρεται σαν έλκηθρο στο χιόνι. Αν το παν είναι «το λέγειν», τότε τι είναι «το επιλέγειν»;;; Χωρίς γερά θεμέλια φτάνουν λίγα ρίχτερ για να πέσει το σπίτι… κι ας έχει τα πολυτελέστερα.. είδη υγιεινής…\nΓίνεται πολύς λόγος για την στάση τον καλλιτεχνών τη συγκεκριμένη χρονική στιγμή. Για πολλούς δεν είναι η επιθυμητή και τη θεωρούν απαθή. Πιστεύεις ότι πρέπει να έχει ενεργότερο ρόλο ο καλλιτεχνικός χώρος σε εποχές όπως τη σημερινή; με μαζικές συναυλίες διαμαρτυρίας λόγου χάρη.\nΟ καλλιτέχνης πάντα θα έχει περιθώρια δράσης για διαμαρτυρία, αν οι εσωτερικές του απαιτήσεις έχουν δύναμη και έκταση να στηρίζουν πρώτα απ’ όλα την έννοια «καλλιτέχνης». Η άποψη που έχει γι’ αυτό που λέγεται κοινωνία και γενικότερα ζωή αποτελούν τα κριτήρια που κινητοποιούν την εκάστοτε ενέργειά του. Μερικοί επιστήμονες είπαν ευθαρσώς «εγώ δε θα κάνω αυτό το εμβόλιο». Κάποιοι λέγανε «ποιοι ήταν μέσα στους δίδυμους πύργους εκείνο το πρωί;;;» Κάποιοι άλλοι λέγανε και λένε «από πού πήγασαν Λάντεν και Χουσείν;;;» Κάποιοι καλλιτέχνες μας είπαν, πριν μερικά χρόνια, «είμαστε τουρκόσποροι» και «την μπριζόλα μου εγώ να έχω…» και «Καραμανλής ή τανκς» και άλλα… Όλοι είχαν δίκιο;;; Όταν γίνεται πολύς λόγος για τα αυτονόητα, υπάρχει.. πρόβλημα, αν δεν είναι δόλος!\nΤελικά η τέχνη μπορεί να αλλάξει τον κόσμο;\nΦυσικά! Όλες οι τέχνες. Ακόμα κι αν δεν είναι καλλιτεχνικές. Ευκολότερα μάλιστα οι κακές τέχνες, αφού οι καλές είναι πάντα λιγότερες, γιατί είναι δύσκολες και κουραστικές!!!\nΤι θα συμβούλευες νέους καλλιτέχνες και δημιουργούς; Με ποιο τρόπο να αναδείξουν το έργο τους;\nΝα είναι εντάξει, φιλαράκια με τον εαυτό τους. Να έχουν εσωτερική γαλήνη, που έρχεται μόνο από τη βαθειά γνώση του αντικειμένου τους, κάτι που θέλει και κόπο και χρόνο. Τα ακριβότερα πράγματα στη ζωή είναι αυτά που δεν αγοράζονται με χρήματα!!! Ένα απ’ αυτά είναι το ταλέντο!!! Και.. είναι σαν το λουλούδι. Αν δεν το ποτίσεις ξεραίνεται.\nΟι τρόποι ανάδειξης ποικίλουν, αναλόγως με το είδος και τον όγκο του έργου.\nΔεν είναι τόσο μεγάλο το πρόβλημα της ανάδειξης όσο η δημιουργία του έργου.\nΤο σπουδαίο έργο, αργά ή γρήγορα θα βρει το δρόμο του. Το ..άλλο, θα βρει πολύ γρήγορα το… απορριμματοφόρο. Και να σκεφτεί κανείς ότι πληρώνουμε ένα σωρό δημοτικά τέλη…\nΓια περισσότερες πληροφορίες επισκεφθείτε το profile του Κώστα Καράλη (Kostas Karalis ) : http://www.facebook.com/profile.php?id=100001029201120\nκαθώς και την επίσημη σελίδα του (Kostas Karalis official page) : http://www.facebook.com/pages/Kostas-Karalis-official-page/123097597715588 στο facebook.\nΜουσικά Είδη:Jazzελληνική μουσικήξένη μουσικήΜουσικά Όργανα:φυσαρμόνικακιθάραΚαλλιτέχνες:ΑπέναντιΕλπίδαΑιμιλία ΣαρρήΓιάννης ΣπανόςΓιάννης ΚαλαμίτσηςΙσιδώρα ΣιδέρηΜαρία ΔημητριάδηΝίνα ΝαχμίαAndrea BocelliWes Montgomery\n#21187 / 15.11.2010, 16:04 / Αναφορά\nΌλες οι απαντήσεις του κ. Καράλη πολύ - πολύ ωραίες !!! Πολύ ωραία η συνέντευξη που επιμελήθηκε ο Japan88gr !!!!\nΚαι, φυσικά, δεν μπορώ να μη νιώσω ικανοποιημένος που έδωσε μιαν αρκούντως ουσιώδη & περιεκτική απάντησή μου στο ερώτημα που τού υπέβαλα σχετικά με τον δίσκο "Έλα να σταθούμε αντίκρυ" ....\n"Θυμάμαι συνώνυμε Κώστα ότι «πολέμησα» γερά με την εταιρία για να κατορθώσω να γίνει τελικά αυτός ο δίσκος, που περιέχει και προφητικά στοιχεία σαν μουσικό είδος και σαν κοινωνικό κείμενο"\nΣκεφθείτε .... έγινε τόσος "αγώνας" και τόση προσπάθεια για να βγει αυτός ο δίσκος και τελικά .... υπέπεσε στην αντίληψη λίγων ακροατών [πλην, όμως, πολύ - πολύ τυχερών]. Αφού κι εγώ ... τελείως συμπτωματικά τον άκουσα : Περί το έτος 2003 πήγα στο home studio του συνθέτη του δίσκου, του πιανίστα / οργανίστα ΓΙΩΡΓΟΥ ΣΤΕΦΑΝΑΚΗ στον Ασπρόπυργο, για να ξεκινήσω, σε συνεργασία μαζί τουμ την ηχογράφηση του πρώτου σταδίου των - τότε - καινούριων τραγουδιών μου. Και πριν βάλουμε μπρος τα μηχανήματα, ο κ. Στεφανάκης μου έβαλε να ακούσω το "Έλα να σταθούμε αντίκρυ" από το πικάπ του !!! Περιττό να σάς πω ότι την ώρα που το άκουγα - καθισμένος στον καναπέ του σαλονιού του συνθέτη - ένιωσα ... σαν να με χτύπησε κεραυνός !!!!!\nΤελικά όμως .... χίλιες φορές καλύτερα που βγήκε ο δίσκος - έστω και για να τον ανακαλύψουν λίγοι - παρά να μην είχε βγει καθόλου ........\n#21188 / 15.11.2010, 18:25 / Αναφορά\nΤέλεια δουλειά !!!!\nΜε εντυπωσίασε η απάντησή του προς το ερώτημά μου......πρέπει να είναι ωραίος τύπος ...πολύ cool!!!\n#21190 / 16.11.2010, 02:11 / Αναφορά\nΕξαιρετικές τόσο οι απαντήσεις όσο και οι ερωτήσεις, μπράβο :)\nΠολύ αγαπημένος καλλιτέχνης\n#21191 / 16.11.2010, 10:06\nΤι όμορφη συνέντευξη Μάνο!!!Μπράβο :-)))\nΒγάζουν μια ποίηση οι απαντήσεις του κάποιες φορές.\nΤον ευχαριστώ πολύ που μου απάντησε :-))\n#21192 / 16.11.2010, 12:06 / Αναφορά\nΤο βεληνεκές του καλλιτέχνη, οι σωστές με αναφορά στο έργο του ερωτήσεις, οι περιεκτικές και ποιητικές κάποια φορά (@Ιlio) απαντήσεις του, παρήγαγαν αυτό το αποτέλεσμα..\n#21193 / 16.11.2010, 23:15 / Αναφορά\nΜπραβο japan για την 'επαναφορα' του Κ.Καραλη.\nΤον θυμαμαι, θα τον εβλεπα live αν ερχοταν\nΦιλια στην αδερφη του.\n#21194 / 17.11.2010, 17:06 / Αναφορά\nΜπράβο Μάνο, πολύ ωραία συνέντευξη !!!!!\nΚαι σε άλλες με το καλό !!!!\n#21196 / 17.11.2010, 18:43 / Αναφορά\nΠολύ ενδιαφέρουσα συζήτηση. Νομίζω είναι η πρώτη φορά που έρχομαι σε επαφή με τον ίδιο τον καλλιτέχνη, έστω και μέσω συνέντευξης, οπότε ένα μεγάλο ευχαριστώ στον Japan88gr για τον κόπο του και την πρωτοβουλία του.


Ποιες χώρες κινδυνεύουν περισσότερο με τρομοκρατική επίθεση | EU.GreekReporter.gr\nHome Ανα χώρα Ποιες χώρες κινδυνεύουν περισσότερο με τρομοκρατική επίθεση\nΤο Βέλγιο ήταν στόχος τρομοκρατών και ανήκε στην υψηλή ζώνη κινδύνου για πολύνεκρο χτύπημα, πριν το μακελειό της Τρίτης. Στην ιστοσελίδα του, το Foreign Office ανέφερε για το Βέλγιο: «Υπάρχει υψηλή απειλή για τρομοκρατία. Οι επιθέσεις θα μπορούσε να είναι αδιάκριτες, μεταξύ άλλων σε μέσα μαζικής μεταφοράς και κόμβους των συγκοινωνιών, αλλά και σε άλλα μέρη που επισκέπτονται οι ξένοι. Οι Βρυξέλλες φιλοξενούν πολλούς διεθνείς θεσμούς, ενώ τα κυβερνητικά κτίρια και οι ξένες πρεσβείες βρίσκονται σε ”ευαίσθητες” τοποθεσίες». Το βρετανικό υπουργείο Εξωτερικών έχει τέσσερις βαθμίδες για την απειλή τρομοκρατικού χτυπήματος.\n«Υπάρχει γενική απειλή για τρομοκρατία και δράσεις πολιτικής βίας. Οι επιθέσεις μπορεί να είναι αδιάκριτες, μεταξύ άλλων και σε μέρη στα οποία συχνάζουν ξένοι. Τα σημαντικότερα βρετανικά συμφέροντα στην Ελλάδα θα πρέπει να είναι σε εγρήγορση και να επανεξετάζουν τακτικά τα μέτρα ασφαλείας τους», αναφέρει το Foreign Office στην ιστοσελίδα του για τη χώρα μας. Υπενθυμίζοντας ότι έχουν σημειωθεί αρκετές επιθέσεις, με εκρηκτικά και αυτόματα όπλα, ενάντια σε ελληνικούς Θεσμούς, εμπορικά κέντρα, ΜΜΕ, διπλωματικούς στόχους και την αστυνομία, το κείμενο επισημαίνει ότι οι Βρετανοί δεν θεωρούνται συνήθως ιδιαίτερος στόχος, αλλά προειδοποιεί ότι οι επιθέσεις μπορεί να γίνουν σε μέρη που επισκέπτονται ξένοι πολίτες.\n«Θεωρείται ότι υπάρχει υψηλή απειλή για τρομοκρατικές επιθέσεις παγκοσμίως σε βάρος βρετανικών συμφερόντων και Βρετανούς πολίτες, από ομάδες ή άτομα που κινητοποιούνται από τις συγκρούσεις στο Ιράκ και τη Συρία. Πρέπει να είστε σε εγρήγορση αυτή την εποχή», καταλήγει το βρετανικό ΥΠΕΞ, σε μία υπενθύμιση που υπάρχει στην οδηγία του Foreign Office για όσες χώρες θεωρείται ότι υπάρχει «γενική απειλή τρομοκρατίας», κατηγορία στην οποία συμπεριλαμβάνεται η Ελλάδα. Πέρα από το Βέλγιο, στο «κόκκινο» για τρομοκρατική απειλή, σύμφωνα πάντα με το βρετανικό υπουργείο Εξωτερικών, είναι η Γαλλία, η Ρωσία, η Τουρκία, η Γερμανία και η Ισπανία, μεταξύ άλλων χωρών. Στον αντίποδα, οι χώρες που θεωρείται ότι υπάρχει χαμηλή τρομοκρατική απειλή είναι μεταξύ άλλων η Ισλανδία, η Τσεχία, η Ελβετία, η Ουγγαρία, η Ιαπωνία και η Πολωνία.\nEl Pais: Στη Λέσβο τα κέντρα φιλοξενίας μετατρέπονται σε κέντρα κράτησης\nΝτομπρόβσκις: Δεν συνδέονται αξιολόγηση και προσφυγικό


Ικανοποιημένη εμφανίζεται από το εκλογικό αποτέλεσμα στον Δήμο Αθηναίων η Αντικαπιταλιστική Ανατροπή - κέρδισε μία έδρα - sepolia.net\nΔείτε το δελτίο τύπου που μας έστειλε:\nΧαιρετίζουμε τους ανθρώπους που στηρίζοντας την Αντικαπιταλιστική Ανατροπή στην Αθήνα/Ανταρσία σε Κυβέρνηση-ΕΕ-Κεφάλαιο στις εκλογές τις 26ης Μαΐου, της έδωσαν τη δυνατότητα να εκπροσωπηθεί με μία έδρα στο νέο Δημοτικό Συμβούλιο του Δήμου Αθηναίων. Χαιρετίζουμε τους δεκάδες αγωνιστές και αγωνίστριες που έδωσαν την εκλογική μάχη, εργαζόμενοι άνθρωποι της δουλειάς και του αγώνα, με εξορμήσεις, εκδηλώσεις, συσκέψεις, με πλατιά απεύθυνση στους εργαζόμενους και τη νεολαία, στις γειτονιές της Αθήνας. Κατόρθωσαν σε λίγο διάστημα να επικοινωνήσουν με χιλιάδες Αθηναίους και να κάνουν γνωστές τις θέσεις μας, παρά τα οικονομικά και γραφειοκρατικά εμπόδια, τον σχεδόν πλήρη αποκλεισμό από τα ΜΜΕ, έντυπα και ηλεκτρονικά.\nΣε ολόκληρη την προεκλογική περίοδο επιδιώξαμε να φωτίσουμε τις πίσω αυλές της πόλης, διεκδικώντας όλα όσα μας στερούν κεντρικό και τοπικό κράτος. Αυτό θα συνεχίσουμε να κάνουμε. Είμαστε εδώ για να μεταφέρουμε τις διεκδικήσεις των λαϊκών γειτονιών της πόλης και στο Δημοτικό Συμβούλιο, να συμβάλλουμε στην οργάνωση και τον συντονισμό των αντιστάσεων, με αντικαπιταλιστικό πρόγραμμα και με τη μαχητική συμμετοχή και δράση ώστε να ανατραπεί η πορεία απαξίωσης της ζωής μας, υποβάθμισης των γειτονιών μας. Δεν συμβιβαζόμαστε με τα μνημόνια, το δημοσιονομικό σφαγείο της Ε.Ε., τους δήμους-επιχειρήσεις και τους δημάρχους φορομπήχτες, την καταπάτηση των εργατικών δικαιωμάτων και τις ιδιωτικοποιήσεις. Δεν διαλέγουμε διαχειριστή της αντιλαϊκής πολιτικής, δεν δίνουμε συγχωροχάρτι ούτε στον μνημονιακό ΣΥΡΙΖΑ που διέσυρε την έννοια της αριστεράς ούτε στη δεξιά αντιπολίτευση που «υπόσχεται» ακόμα πιο σκληρή προώθηση των αντεργατικών μεταρρυθμίσεων.\nΧωρίς καμιά υποτίμηση για τον αρνητικό γενικό πολιτικό συσχετισμό, η αντικαπιταλιστική αριστερά αποτελεί ένα υπαρκτό, μάχιμο και πολιτικά υπολογίσιμο ρεύμα. Είναι απολύτως αναγκαία η υπέρβαση των ορίων της «υπαρκτής» αριστεράς. Με απόλυτο διαχωρισμό από διαχείριση, τον συμβιβασμό με τα συμφέροντα, τον εθνικισμό και το ρατσισμό.\nΗγεμονισμοί, μονοπρόσωπες εκπροσωπήσεις δεν έχουν θέση στην αντικαπιταλιστική αριστερά. Όπως και οι προτάσεις συνεργασιών ή μετωπικής δράσης με τις παρατάξεις και τα κόμματα που ψήφισαν και εφαρμόζουν μνημόνια, που υποτάσσονται στη βαρβαρότητα της Ε.Ε. και του ΝΑΤΟ.\nΌσο μας αφορά δηλώνουμε ότι η εκπροσώπηση στο δημοτικό συμβούλιο δεν θα είναι μονοπρόσωπη για ολόκληρη τη θητεία. Ήδη, εκτός από την επικεφαλής Ρέππα Ντίνα, που θα είναι η πρώτη δημοτική σύμβουλος του σχήματος, έχει ανακοινωθεί η ολομελειακή λήψη των αποφάσεων, η συλλογική εκπροσώπηση και εναλλαγή.\nΤα αποτελέσματα των εκλογών στον δήμο της Αθήνας με την ανάδειξη στην πρώτη θέση του υποστηριζόμενου από τη ΝΔ, Μπακογιάννη Κ., και με μεγάλη διαφορά από τον υποστηριζόμενο από τον ΣΥΡΙΖΑ, Ηλιόπουλο Ν., καθώς και το ποσοστό του υποστηριζόμενου από το ΚΙΝΑΛ Γερουλάνο Π., αποτυπώνουν τον αρνητικό πολιτικό συσχετισμό.\nΘετική εξέλιξη θεωρούμε τη μεγάλη πτώση του ποσοστού της ΧΑ, το γεγονός ότι χάνει το 30% του εκλογικού της ποσοστού. Είναι αποτέλεσμα της μάχης του αντιφασιστικού κι αντιρατσιστικού κινήματος, του εργατικού και νεολαιίστικου κινήματος, με πιο πρόσφατη την μαχητική απάντηση απέναντι στην απόπειρα της ΧΑ να πραγματοποιήσει προεκλογική συγκέντρωση στον Κολωνό. Παρ’ όλα αυτά, ο φασισμός και η εγκληματική οργάνωση της ΧΑ δεν θέλουν εφησυχασμό γιατί οι εθνικιστικές, ρατσιστικές και φασιστικές απόψεις συνεχίζουν να δηλητηριάζουν και να ασκούν επιρροή. Καλούμε τον κόσμο της εργασίας και την νεολαία να συνεχίζει να αντιμάχεται τους νεοναζί δολοφόνους και την ιδεολογία τους για τον εμφύλιο των φτωχών. Η θέση των νεοναζί δολοφόνων είναι στην φυλακή και όχι στις πλατείες, στις γειτονιές μας, στο δημοτικό συμβούλιο. Θα το διατρανώνουμε με κάθε ευκαιρία και στο πρώτο δημοτικό συμβούλιο.\nΗ επόμενη ημέρα, στο νέο δημοτικό συμβούλιο θα βρει τους υποστηριχτές των μνημονίων, της δημοσιονομικής φυλακής και ευρωενωσιακής σταθερότητας να ψηφίζουν όλοι μαζί τα κρίσιμα αντιλαϊκά μέτρα. Γιατί στόχος τους είναι κοινός, με όλες τις επιμέρους διαφορές τους. Να εμπεδωθεί η μνημονιακή σταθερότητα κι η απαρέκλιτη επιβολή της για τις επόμενες δεκαετίες και στον δήμο της Αθήνας, να προωθηθεί μια πρωτοφανή αναδιάρθρωση που ετοιμάζουν μεγάλοι επιχειρηματικοί όμιλοι στην πόλη.\nΓι’ αυτό και η Αντικαπιταλιστική ανατροπή στην Αθήνα/Ανταρσία σε Κυβέρνηση-ΕΕ-Κεφάλαιο, μπροστά στον δεύτερο γύρο δεν διαλέγει ποιο άρμα θα ηγηθεί της κοινωνικής καταστροφής, ούτε θα συνεργαστεί με καμία πολιτική δύναμη που εκπροσωπεί τη «μνημονιακή σταθερότητα» και προωθεί την ευρωενωσιακή πολιτική.\nΔηλώνουμε παρόντες και παρούσες στην οργάνωση των αγώνων και τη δημιουργία ενός αποφασιστικού νικηφόρου κινήματος. Θα συνεργαστούμε με κάθε δύναμη που αντιπαλεύει επιμέρους ή συνολικά αυτή την πολιτική, ώστε να μπορεί να υπάρξει φωνή και πράξη αντίστασης, διεκδίκησης κι ανατροπής. Κυρίως όμως, θα φέρουμε στο δημοτικό συμβούλιο, τη φωνή των πραγματικών πρωταγωνιστών, θα συμβάλλουμε με τις δυνάμεις μας στο συντονισμό της δράσης τους, στην άνοδο της λαϊκής αυτοπεποίθησης ότι μπορεί να ανατρέπει ότι δυναστεύει τη ζωή της και να διεκδικεί θαρρετά ότι δικαιούται! Μέσα κι έξω από το δημοτικό συμβούλιο θα παλέψουμε ανυπάκουα και ανατρεπτικά για μια ζωή που μας αξίζει σε μια πόλη που μας ανήκει, στην Αθήνα του αγώνα και στις γειτονιές της αντίστασης.\nΠροηγούμενο άρθρο: Κινηματογραφική καταδίωξη κλεμμένου αυτοκινήτου στους δρόμους του Κολωνού\tΠροηγ\nΕπόμενο άρθρο: Εμπορικό Κέντρο τύπου…”Big Boxes” στην Ακαδημία Πλάτωνος!\tΕπόμενο


12:30 - 26/07/2021\nΗ μεγάλη επιστροφή που περιμένουμε όλοι πως και πως! Ποια πρόσωπα θα δούμε στο πλευρό της Ελένης Μενεγάκη, στο MEGA; The post Ελένη Μενεγάκη: Όλα τα ονόματα της εκπομπής τη νέα σεζόν appeared first on Youfly.\nΔιαβάστε Περισσότερα στο youfly.com\nΗ Ελένη Μενεγάκη επιστρέφει στο τηλεοπτικό γυαλί, μετά από έναν χρόνο απουσίας\nΕλένη Μενεγάκη: Βγήκε το τρέιλερ της νέας εκπομπής στο MEGA\nΗ Ελένη Μενεγάκη απείχε για λίγο από την τηλεόραση και επιστρέφει δριμύτερη από τη νέα τηλεοπτική σεζόν στο MEGA, εκεί από όπου ξεκίνησε. Ο τηλεοπτικός σταθμός παρουσίασε χθες το βράδυ (26.07) το τρέιλερ της νέας εκπομπής. Η παρουσιάστρια είναι ιδιαίτερα χαρούμενη και χαλαρή και κάνει διάφορες πόζες και γκριμάτσες μέσα σε ένα εντυπωσιακό νεοκλασικό σπίτι. «Η Ελένη επιστρέφει στην τηλεόραση, επιστρέφει στο MEGA» έγραψε ο τηλεοπτικός σταθμός στο λογαριασμό του στο Instagram.\nΗ Ελένη Μενεγάκη ετοιμάζεται να επιστρέψει στην τηλεόραση ύστερα από ένα χρόνο απουσίας, μέσα από την συχνότητα του MEGA. Το βράδυ της Δευτέρας,...\nΕλένη Μενεγάκη: Δες το τρέιλερ για τη νέα της εκπομπή στο Mega\nΚαλοκαίρι αλλαγών για την Ελένη Μενεγάκη η οποία σύντομα επιστρέφει στους δέκτες μας, αυτή τη φορά, To άρθρο Ελένη Μενεγάκη: Δες το τρέιλερ για τη νέα της εκπομπή στο Mega δημοσιεύτηκε στο TLIFE .\nΕλένη Μενεγάκη: Αυτό είναι το τρέιλερ της νέας της εκπομπής στο Mega (Video)\nΜε γοργούς ρυθμούς προετοιμάζει την επιστροφή της στις οθόνες μας η Ελένη Μενεγάκη μέσα από την συχνότητα του MEGA.\nΕλένη Μενεγάκη: Αυτό είναι το τρέιλερ της νέας εκπομπής στο MEGA\nΠρωτότυπο το νέο τρέιλερ της εκπομπής της Ελένης Μενεγάκη – Η παρουσιάστρια ετοιμάζεται να επιστρέψει στην τηλεόραση. Το μεγάλο come back της Ελένης Μενεγάκη στην τηλεόραση είναι γεγονός. Η παρουσιάστρια…\nΕλένη Μενεγάκη: Αυτό είναι το τρέιλερ της νέας εκπομπής της στο MEGA (Βίντεο)\nΆκρως εντυπωσιακή η Ελένη Μενεγάκη.Κυκλοφόρησε το τρέιλερ της νέας εκπομπής που θα παρουσιάζει από τη νέα σεζόν η Ελένη Μενεγάκη στο καινούργιο τηλεοπτικό σπίτι της: το κανάλι MEGA. Η ξανθιά καλλονή της ελληνικής τηλεόρασης είναι πιο όμορφη από ποτέ, μαυρισμένη από τα καλοκαιρινά μπάνια της και χαρίζει απλόχερα στην κάμερα λίγη από τη λάμψη της. Το βίντεο είναι γεμάτο από χιουμοριστικά σκετσάκια, με την Ελένη Μενεγάκη να έχει μικρές χαριτωμένες στιγμές: Κρύβεται πίσω από έναν καναπέ, παίζει με μια βεντάλια, κάποια στιγμή γίνεται αδέξια και το αντιμετωπίζει με ένα γλυκό χαμόγελο, κι άλλη ρίχνει ένα γοητευτικό βλέμμα που... λιώνει τον φακό. «Η Ελένη επιστρέφει στην τηλεόραση… Στο MEGA, στο ME\nΠΕΡΙΣΣΟΤΕΡΑ ΘΕΜΑΤΑ ΑΠΟ youfly.com\nTime spent: 0.67011690139771 Seconds


ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΕΥΒΟΙΑΣ Ψαχνά, 14 Ιουνίου 2011 ΔΗΜΟΣ ΔΙΡΦΥΩΝ- ΜΕΣΣΑΠΙΩΝ Αρ. Πρωτ.: 9780 ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ - PDF ΔΩΡΕΑΝ Λήψη\nDownload "ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΕΥΒΟΙΑΣ Ψαχνά, 14 Ιουνίου 2011 ΔΗΜΟΣ ΔΙΡΦΥΩΝ- ΜΕΣΣΑΠΙΩΝ Αρ. Πρωτ.: 9780 ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ"\n1 ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΕΥΒΟΙΑΣ Ψαχνά, 14 Ιουνίου 2011 ΔΗΜΟΣ ΔΙΡΦΥΩΝ- ΜΕΣΣΑΠΙΩΝ Αρ. Πρωτ.: 9780 ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ Ο Δήμαρχος Διρφύων-Μεσσαπίων Προκηρύσσουμε Πρόχειρο Διαγωνισμό με σφραγισμένες οικονομικές προσφορές και φάκελο τεχνικών προδιαγραφών για αξιολόγηση και με συνοπτικές διαδικασίες, σύμφωνα με το άρθρο 23 παρ. 5 της υπ αριθμ /93 Απόφασης ΥΠΕΣΔΔΑ «περί ΕΚΠΟΤΑ», για την προμήθεια με τίτλο «Προμήθεια Γάλακτος (για το εργατοτεχνικό Προσωπικό)» προϋπολογισθείσης δαπάνης ,79 περιλαμβανομένου ΦΠΑ, σύμφωνα με τις τεχνικές προδιαγραφές και με κριτήριο κατακύρωσης τη χαμηλότερη προσφορά, σύμφωνα με τους κάτωθι όρους: Άρθρο 1 ο Προϋπολογισμός - Χρηματοδότηση της Προμήθειας 1.1 Η ενδεικτική προϋπολογισθείσα δαπάνη για την προμήθεια είναι είκοσι δύο χιλιάδες τριακόσια δεκατρία ευρώ και εβδομήντα εννιά λεπτά (22.313,79 ), περιλαμβανομένου ΦΠΑ 13%. 1.2 Προέρχεται από τον προϋπολογισμό του οικονομικού έτους Η υπάρχουσα πίστωση στον προϋπολογισμό ανέρχεται σε ,79. Άρθρο 2 ο Επιτροπή Διαγωνισμού - Πληροφορίες 2.1 Η επιτροπή διενέργειας διαγωνισμού (παραλαβής και αποσφράγισης των οικονομικών προσφορών) ορίστηκε με την υπ αριθμ. 19/2011 Απόφαση του Δημοτικού Συμβουλίου και αποτελείται από τους κάτωθι υπαλλήλους: Τακτικά Μέλη Επιτροπής 1). Αραμπατζόγλου Μαρία 2). Πριόνα Μαρία 3). Καμαριώτης Νικόλαος Αναπληρωματικά Μέλη Επιτροπής α). Κουτσαυλής Αθανάσιος β). Παπακυριακού Κωνσταντίνος γ). Καραδήμος Κωνσταντίνος. 2.2 Τα έγγραφα της προμήθειας καθώς και πληροφορίες σχετικά με το διαγωνισμό μπορούν να ζητηθούν από τα γραφεία του Δήμου Διρφύων- Μεσσαπίων, στα Ψαχνά Ευβοίας (Αβάντων 18, τηλ.: , fax: ). Άρθρο 3 ο Ημερομηνία Παραλαβής Προσφορών Οι προσφορές για το διαγωνισμό με όλα τα απαραίτητα στοιχεία θα κατατεθούν στα γραφεία του Δήμου Διρφύων-Μεσσαπίων, στην έδρα αυτού στα Ψαχνά Ευβοίας (Αβάντων 18), μέχρι την ημέρα αποσφράγισης των προσφορών που ορίζεται η 23 η του μήνα Ιουνίου του έτους 2011, ημέρα της εβδομάδος Πέμπτη, με ώρα έναρξης παραλαβής των προσφορών στις 11:00π.μ. και ώρα λήξης παραλαβής των προσφορών στις 12:00π.μ., από την Αρμόδια Επιτροπή Διαγωνισμού.\n2 Σε περίπτωση που ο διαγωνισμός αποβεί άγονος ή ασύμφορος, θα επαναληφθεί στις 30 Ιουνίου 2011, την ίδια ημέρα και ώρα και στον ίδιο τόπο. Τα στοιχεία και το νομικό καθεστώς διενέργειας του Διαγωνισμού ορίζονται στην παρούσα διακήρυξη και στη συγγραφή υποχρεώσεων. Άρθρο 4 ο Γλώσσα Όλα τα έγγραφα που απαιτούνται για τη διενέργεια του διαγωνισμού και τη συμμετοχή σε αυτόν συντάσσονται στην ελληνική γλώσσα. Άρθρο 5 ο Δεκτοί στο Διαγωνισμό Στο Διαγωνισμό γίνονται δεκτές προσφορές που αφορούν στα υπό προμήθεια είδη, εγχώριας ή αλλοδαπής παραγωγής και προελεύσεως. Γίνονται δεκτές εταιρείες εμπορικές ή κατασκευαστικές. Ισχύουν γενικά οι διατάξεις που αναφέρονται στο άρθρο 18 του ΕΚΠΟΤΑ. Άρθρο 6 ο Δικαιολογητικά Συμμετοχής Οι ενδιαφερόμενοι πρέπει να υποβάλουν την προσφορά τους που θα περιλαμβάνει, με ποινή αποκλεισμού, τα εξής δικαιολογητικά: 6.1 Οι Έλληνες Πολίτες. α). Εγγυητική επιστολή συμμετοχής στο διαγωνισμό ίση με το 5% επί της καθαρής προϋπολογισθείσης από την υπηρεσία αξίας (χωρίς ΦΠΑ), ήτοι 987,34. Γενικά, ισχύουν οι διατάξεις του άρθρου 26 του ΕΚΠΟΤΑ. β). Απόσπασμα ποινικού μητρώου, έκδοσης τουλάχιστον του τελευταίου τριμήνου, από το οποίο να προκύπτει ότι δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας. γ). Πιστοποιητικό αρμόδιας δικαστικής ή διοικητικής αρχής από το οποίο να προκύπτει ότι δεν τελούν υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη, ανάλογη κατάσταση και, επίσης, ότι δεν τελούν υπό διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό ανάλογη διαδικασία. δ). Πιστοποιητικό που εκδίδεται από την αρμόδια κατά περίπτωση αρχή, από το οποίο να προκύπτει ότι είναι ενήμεροι ως προς τις υποχρεώσεις που αφορούν στις εισφορές κοινωνικής ασφάλισης και ως προς τις φορολογικές υποχρεώσεις τους κατά την ημέρα διενέργειας του διαγωνισμού. Σε περίπτωση εγκατάστασής τους στην αλλοδαπή, τα δικαιολογητικά των παραπάνω περιπτώσεων γ) και δ) εκδίδονται με βάση την ισχύουσα νομοθεσία της χώρας όπου είναι εγκατεστημένοι, από την οποία και εκδίδεται το σχετικό πιστοποιητικό. ε). Πιστοποιητικό του οικείου Επιμελητηρίου, με το οποίο θα πιστοποιείται η εγγραφή τους σε αυτό και το ειδικό επάγγελμά τους που θα έχει εκδοθεί το πολύ έξι (6) μήνες πριν τη διενέργεια του διαγωνισμού. 6.2 Οι Αλλοδαποί. Τα ως άνω για τους Έλληνες πολίτες, αλλά με έκδοση της χώρας εγκατάστασής τους. Για τις χώρες τις Ε.Ε. ισχύει το άρθρο 7 παρ. 1 & 2, εδάφιο β1, β2, β3, β4 της ΥΑ 11389/93 του ΕΚΠΟΤΑ. 6.3 Τα Νομικά Πρόσωπα, Ημεδαπά ή Αλλοδαπά. Όλα τα παραπάνω δικαιολογητικά, εκτός του αποσπάσματος ποινικού μητρώου, ή άλλων προς αυτά ισοδύναμων. Εδάφιο γ, παρ. 1 & 2 του άρθρου 7 της ΥΑ 11389/93 του ΕΚΠΟΤΑ. 6.4 Οι Συνεταιρισμοί. α). Εγγυητική επιστολή ως ανωτέρω, σύμφωνα με το άρθρο 26 της ΥΑ 11389/93 του ΕΚΠΟΤΑ. β). Βεβαίωση εποπτεύουσας αρχής ότι ο συνεταιρισμός λειτουργεί νόμιμα.\n3 γ). Πιστοποιητικά, σύμφωνα με τις παραγράφους γ και δ του παρόντος, που απαιτούνται και για τους Έλληνες πολίτες. Εδάφιο δ1, δ2, δ3, παρ. 1 & 2 του άρθρου 7 της ΥΑ 11389/93 του ΕΚΠΟΤΑ. 6.5 Ενώσεις Προμηθευτών (Κοινή Προσφορά). α). Όλα τα παραπάνω κατά περίπτωση δικαιολογητικά για κάθε προμηθευτή που συμμετέχει στην ένωση, σύμφωνα με το άρθρο 8 του ΕΚΠΟΤΑ. β). Πιστοποιητικό σκοπιμότητας ΕΟΜΜΕΧ για ενώσεις που αποτελούνται από Μικρομεσαίες Μεταποιητικές Επιχειρήσεις (ΜΜΕ) ή παραγωγικούς αστικούς συνεταιρισμούς, στις οποίες μετέχουν και επιχειρήσεις εσωτερικού ή εξωτερικού. Το ποσοστό των ΜΜΕ πρέπει να είναι μεγαλύτερο από 50%. Το πιστοποιητικό αυτό δύναται να προσκομιστεί εντός 15 ημερών από τη διενέργεια του διαγωνισμού. γ). Οι ΜΜΕ, εκτός από τα παραπάνω, μαζί με την προσφορά υποβάλλουν και κάθε άλλο απαραίτητο δικαιολογητικό που εκδίδεται ή θεωρείται από τον ΕΟΜΜΕΧ. Από τα δικαιολογητικά θα πρέπει να προκύπτει ότι οι ΜΜΕ ανταποκρίνονται στα κριτήρια που καθορίζονται για τη χρηματοδότησή τους από τις πράξεις που κάθε φορά εκδίδει ο διοικητής της Τράπεζας της Ελλάδας. 6.6 Εφόσον οι προμηθευτές συμμετέχουν στους διαγωνισμούς με εκπροσώπους τους, υποβάλλουν βεβαίωση εκπροσώπησης, βεβαιούμενου του γνησίου της υπογραφής του εκπροσωπούμενου από αρμόδια δικαστική ή διοικητική αρχή ή συμβολαιογράφο. 6.7 Κανένας δεν μπορεί να εκπροσωπήσει στην ίδια δημοπρασία περισσότερες από 1 εταιρεία ή ένωση προμηθευτών, ούτε να συμμετέχει χωριστά για τον εαυτό του και να εκπροσωπεί άλλο φυσικό πρόσωπο, εταιρεία, συνεταιρισμό ή ένωση προμηθευτών. Στην περίπτωση αυτή αποκλείονται όλες οι προσφορές εκτός από μία, με την οποία θα συμμετέχει στο διαγωνισμό. Επίσης, δεν μπορεί να συμμετέχει στο διαγωνισμό για λογαριασμό του υπάλληλος εταιρείας που συμμετέχει σε αυτόν ή ειδικός σύμβουλος αμειβόμενος από αυτή με μισθό ή και με άλλο τρόπο αμοιβής. 6.8 Επίσης, οι συμμετέχοντες πρέπει, επί ποινή αποκλεισμού, να καταθέσουν με τα δικαιολογητικά της προσφοράς τους και τις παρακάτω υπεύθυνες δηλώσεις: α). Δήλωση του διαγωνιζόμενου ότι έχει λάβει γνώση των όρων της διακήρυξης και των τεχνικών προδιαγραφών και τους αποδέχεται χωρίς καμία επιφύλαξη. β). Δήλωση ότι έλαβε γνώση των τοπικών συνθηκών και αναλαμβάνει να παραδώσει σε κατάσταση πλήρους λειτουργίας το υπό προμήθεια είδος στο αμαξοστάσιο του Δήμου. Άρθρο 7 ο Τρόπος Κατάθεσης Προσφορών 1. Όσοι επιθυμούν να λάβουν μέρος στο διαγωνισμό πρέπει να καταθέσουν έγγραφες προσφορές μέσα στην προθεσμία που ορίζεται από τη σχετική έγγραφη ειδοποίηση. 2. Οι προσφορές παραλαμβάνονται από την αρμόδια υπηρεσία που διενεργεί το διαγωνισμό. 3. Οι προσφορές μπορούν, επίσης, να αποστέλλονται στην υπηρεσία με οποιοδήποτε τρόπο και παραλαμβάνονται με απόδειξη, με την απαραίτητη όμως προϋπόθεση ότι αυτές θα περιέρχονται στην υπηρεσία μέχρι την προηγούμενη του διαγωνισμού. 4. Στις περιπτώσεις που οι υποβαλλόμενες ή οι ταχυδρομικά αποστελλόμενες προσφορές δεν πληρούν τα οριζόμενα από τις διατάξεις των προηγούμενων παραγράφων του παρόντος άρθρου, δε λαμβάνονται υπόψη. 5. Προσφορές που περιέρχονται στην υπηρεσία με οποιοδήποτε τρόπο πριν τη διενέργεια του διαγωνισμού, δεν αποσφραγίζονται αλλά παραδίδονται στα αρμόδια όργανα που παραλαμβάνουν τις προσφορές προ της εκπνοής της προθεσμίας που καθορίζεται από τη διακήρυξη, προκειμένου να αποσφραγισθούν μαζί με τις άλλες που κατατέθηκαν με την προαναφερόμενη διαδικασία. Επίσης, επιστρέφονται χωρίς να αποσφραγιστούν οι προσφορές που υποβάλλονται ή περιέρχονται στην υπηρεσία με οποιοδήποτε τρόπο εκπρόθεσμα. 6. Στο φάκελο κάθε προσφοράς πρέπει να αναγράφονται ευκρινώς: α. Η λέξη ΠΡΟΣΦΟΡΑ με κεφαλαία γράμματα β. Ο πλήρης τίτλος της αρμόδιας υπηρεσίας που διενεργεί την προμήθεια\n4 γ. Ο αριθμός της διακήρυξης δ. Η ημερομηνία διενέργειας του διαγωνισμού ε. Τα στοιχεία του αποστολέα. Άρθρο 8 ο Προσφορές 1. Οι προσφορές υποβάλλονται σε δύο αντίγραφα μέσα σε φάκελο καλά σφραγισμένο, ο οποίος θα φέρει τις ενδείξεις που αναφέρονται παραπάνω. Προσφορές που υποβάλλονται ανοικτές, δε γίνονται αποδεκτές. Μέσα στο φάκελο προσφοράς τοποθετούνται όλα τα σχετικά με την προσφορά στοιχεία και ειδικότερα: Στον κυρίως φάκελο προσφοράς τοποθετούνται όλα τα ζητούμενα δικαιολογητικά και η εγγύηση συμμετοχής. Τα τεχνικά καθώς και τα λοιπά στοιχεία της προσφοράς τοποθετούνται σε χωριστό φάκελο, μέσα στον κυρίως φάκελο, με την ένδειξη ΤΕΧΝΙΚΗ ΠΡΟΣΦΟΡΑ. Τα οικονομικά στοιχεία της προσφοράς τοποθετούνται σε χωριστό σφραγισμένο φάκελο, επίσης μέσα στον κυρίως φάκελο, με την ένδειξη ΟΙΚΟΝΟΜΙΚΗ ΠΡΟΣΦΟΡΑ. 2. Οι φάκελοι τεχνικής και οικονομικής προσφοράς θα φέρουν και τις ενδείξεις του κυρίως φακέλου. 3. Σε περίπτωση που τα τεχνικά στοιχεία της προσφοράς δεν είναι δυνατόν, λόγω μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη ΠΑΡΑΡΤΗΜΑ ΠΡΟΣΦΟΡΑΣ και τις λοιπές ενδείξεις του κυρίως φακέλου. 4. Οι προσφορές δεν πρέπει να έχουν ξέσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, η δε επιτροπή διενέργειας του διαγωνισμού παραλαμβάνει και αποσφραγίζει τις προσφορές και κατά τον έλεγχο καθαρογράφει την τυχόν διόρθωση, μονογράφοντας και σφραγίζοντας αυτή. Η προσφορά απορρίπτεται όταν υπάρχουν σε αυτή διορθώσεις οι οποίες την καθιστούν ασαφή κατά την κρίση του οργάνου αξιολόγησης των προσφορών. 5. Ο προσφέρων θεωρείται ότι αποδέχεται πλήρως και ανεπιφυλάκτως όλους τους όρους της διακήρυξης, εκτός εάν κατά περίπτωση στην προσφορά του ρητά αναφέρει τα σημεία τα οποία τυχόν δεν αποδέχεται. Στην περίπτωση αυτή, ο προσφέρων πρέπει να αναφέρει στην προσφορά του τους όρους της προσφοράς που είναι διαφορετικοί από τους όρους της διακήρυξης προκειμένου να αξιολογηθούν. Μετά την κατάθεση της προσφοράς δε γίνεται αποδεκτή αλλά απορρίπτεται ως απαράδεκτη κάθε διευκρίνιση, τροποποίηση ή απόκρουση όρου της διακήρυξης ή της προσφοράς. Διευκρινίσεις δίνονται από τον προσφεύγοντα μόνο όταν ζητούνται από την επιτροπή διαγωνισμού, είτε ενώπιόν της είτε ύστερα από έγγραφο της υπηρεσίας. Από τις διευκρινίσεις που δίνονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν. Άρθρο 9 ο Χρόνος ισχύος των προσφορών 1. Οι προσφορές ισχύουν και δεσμεύουν τους προμηθευτές για δύο (2) μήνες από την επόμενη της διενέργειας του διαγωνισμού, καθώς και για το χρόνο που αποδέχθηκαν να παρατείνουν την προσφορά τους. 2. Προσφορά που ορίζει χρόνο ισχύος μικρότερο του προβλεπόμενου από την διακήρυξη, απορρίπτεται ως απαράδεκτη. 3. Η ισχύς της προσφοράς μπορεί να παρατείνεται εφόσον ζητηθεί από την υπηρεσία πριν από τη λήξη της, κατ ανώτατο όριο για χρονικό διάστημα ίσο με το προβλεπόμενο από την διακήρυξη. Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, ματαιώνονται τα αποτελέσματα του διαγωνισμού με την επιφύλαξη των διατάξεων των άρθρων 20 παρ. 5 και 23 παρ. 2 του ΕΚΠΟΤΑ.\n5 Άρθρο 10 ο Αντιπροσφορές Εναλλακτικές Προσφορές Στους διαγωνισμούς δε γίνονται δεκτές αντιπροσφορές και, σε περίπτωση υποβολής τους, απορρίπτονται ως απαράδεκτες. Στο διαγωνισμό επιτρέπεται η υποβολή μιας εναλλακτικής προσφοράς που θα καλύπτει και αυτή τις τεθείσες τεχνικές προδιαγραφές. Σε περίπτωση κατάθεσης περισσοτέρων της μίας εναλλακτικών προσφορών δε θα λαμβάνεται υπόψη καμία εναλλακτική προσφορά. Άρθρο 11 ο Δείγμα Οι συμμετέχοντες οφείλουν, με ποινή αποκλεισμού εφόσον αυτό κριθεί σκόπιμο από την επιτροπή αξιολόγησης, να προσκομίσουν δείγμα των προσφερόμενων υλικών για επίδειξη σε τακτό διάστημα που θα καθοριστεί από την επιτροπή αξιολόγησης. Άρθρο 12 ο Ενστάσεις προ της υπογραφής της Σύμβασης 1. Ένσταση κατά της διακήρυξης του διαγωνισμού ή της νομιμότητας διενέργειάς του, ή της συμμετοχής προμηθευτή σε αυτόν, υποβάλλεται εγγράφως ως εξής: α). Κατά της διακήρυξης του διαγωνισμού, στην αρμόδια για τη διενέργεια του διαγωνισμού υπηρεσία, μετά το μισό του χρονικού διαστήματος από τη δημοσίευση της διακήρυξης μέχρι την ημερομηνία υποβολής των προσφορών, σύμφωνα με τις διατάξεις του ΕΚΠΟΤΑ άρθρο 15 παρ. 1 α. β). Κατά της νομιμότητας της διενέργειας του διαγωνισμού ή της συμμετοχής σε αυτόν, μόνο από προμηθευτή που συμμετέχει στο διαγωνισμό ή αποκλείσθηκε από αυτόν σε οποιοδήποτε στάδιο της διαδικασίας του και για λόγους που ανακύπτουν κατά το αντίστοιχο στάδιο, στην αρμόδια για τη διενέργεια του διαγωνισμού επιτροπή, μέχρι και την επόμενη εργάσιμη ημέρα από την ανακοίνωση του αντίστοιχου σταδίου. Η ένσταση αυτή δεν επιφέρει αναβολή ή διακοπή του διαγωνισμού από το αρμόδιο όργανο. Το όργανο αυτό υποβάλλει την ένσταση με αιτιολογημένη γνωμοδότησή του στην Οικονομική Επιτροπή που αποφαίνεται τελικά. 2. Οι ανωτέρω αποφάσεις της Οικονομικής Επιτροπής καθώς και οι αποφάσεις, γενικά, που αφορούν στην κατακύρωση του διαγωνισμού ελέγχονται για τη νομιμότητά τους και είναι δυνατή η προσβολή τους κατά τις διατάξεις του ΔΚΚ, όπως αυτός ισχύει κάθε φορά. 3. Ενστάσεις που υποβάλλονται για οιουσδήποτε άλλους από τους προαναφερόμενους λόγους προ της υπογραφής της σύμβασης δε γίνονται δεκτές. Άρθρο 13 ο Προσφερόμενη Τιμή 1. Με την προσφορά, η τιμή του προς προμήθεια υλικού δίνεται ανά μονάδα όπως καθορίζεται στη διακήρυξη. Στην τιμή περιλαμβάνονται οι τυχόν υπέρ τρίτων κρατήσεις, όπως και κάθε άλλη επιβάρυνση, εκτός από το ΦΠΑ για παράδοση των υλικών στο Δήμο, όπως προβλέπεται στη διακήρυξη. 2. Η προσφερόμενη τιμή θα είναι σε ευρώ ( ). 3. Με ποινή αποκλεισμού, στην οικονομική προσφορά θα αναφέρεται σε ευρώ η τιμή ανά τεμάχιο χωρίς ΦΠΑ αριθμητικώς και ολογράφως, καθώς και αριθμητικώς η προσφερόμενη τιμή για το σύνολο της προμήθειας περιλαμβανομένου του ΦΠΑ. Άρθρο 14 ο Αποσφράγιση των Προσφορών και Ανακοίνωση Τιμών 1. Το αρμόδιο όργανο παραλαβής και αποσφράγισης προσφορών προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από τη διακήρυξη. Προσφορές που υποβάλλονται στο παραπάνω όργανο μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στην υπηρεσία για επιστροφή, ως εκπρόθεσμες.\n6 Η αποσφράγιση γίνεται με την ως άνω διαδικασία που αφορά σε διαγωνισμό ο οποίος διεξάγεται με κριτήριο τη χαμηλότερη προσφορά. Αποσφραγίζεται ο κυρίως φάκελος καθώς και ο φάκελος της τεχνικής προσφοράς, μονογράφονται δε και σφραγίζονται από το παραπάνω όργανο όλα τα δικαιολογητικά και τα στοιχεία της τεχνικής προσφοράς. Ο φάκελος της οικονομικής προσφοράς δεν αποσφραγίζεται αλλά μονογράφεται και σφραγίζεται από το παραπάνω αρμόδιο όργανο μέχρι να κριθεί η προσφορά εάν είναι σύμφωνη με την τεχνική περιγραφή της διακήρυξης και να γίνει η βαθμολόγηση των τεχνικών προσφορών. 2. Μετά την αποσφράγιση των προσφορών, το παραπάνω όργανο προβαίνει στην καταχώριση αυτών που υποβάλλουν προσφορές, καθώς και των δικαιολογητικών που υπέβαλαν σε πρακτικό το οποίο υπογράφει και σφραγίζει. Κατά τα λοιπά, ισχύουν οι διατάξεις που ορίζονται στο άρθρο 19 του ΕΚΠΟΤΑ. Άρθρο 15 ο Ανακήρυξη Μειοδότη 1. Οι προσφέροντες των οποίων οι προσφορές κρίθηκαν από την Επιτροπή Διαγωνισμού αποδεκτές με βάση τα δικαιολογητικά και αξιολογήθηκαν τεχνικά χωρίς να απορριφθούν καλούνται για το άνοιγμα των οικονομικών προσφορών. 2. Οι οικονομικές προσφορές αποσφραγίζονται παρουσία των διαγωνιζόμενων των οποίων οι προσφορές έγιναν αποδεκτές. Μειοδότης ανακηρύσσεται αυτός που προσέφερε τη χαμηλότερη προσφορά επί των τιμών της εγκεκριμένης μελέτης. Άρθρο 16 ο Δασμοί Οι διαγωνιζόμενοι πρέπει να έχουν υπ όψιν τους ότι ο Δήμος απαλλάσσεται της καταβολής δασμών κατά τον εκτελωνισμό των υλικών που εισάγονται από άλλες χώρες. Άρθρο 17 ο Δημοσίευση Ολόκληρη η διακήρυξη θα δημοσιευτεί στην ιστοσελίδα του Δήμου και στον Πίνακα Ανακοινώσεων του Δήμου. Περίληψη της διακήρυξης θα δημοσιευτεί σε μία ημερήσια εφημερίδα της έδρας του Νομού (Καθημερινή Εύβοια), σύμφωνα με τις διατάξεις του άρθρου 5 του ΕΚΠΟΤΑ και θα αναρτηθεί στο Τα έξοδα δημοσίευσης βαρύνουν τον ανάδοχο. Άρθρο 18 ο Πληροφορίες δίνονται στον Δήμο Διρφύων Μεσσαπίων και στην έδρα αυτού στα Ψαχνά Ν. Ευβοίας ( Αρμόδια Υπάλληλος κα Πριόνα Μαρία τηλ ). Ο Δήμαρχος Διρφύων Μεσσαπίων Ιωάννης Μπουροδήμος


Συννεφιασμένος ο καιρός σήμερα -Πού θα βρέξει - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΣυννεφιασμένος ο καιρός σήμερα -Πού θα βρέξει\nby Γωγώ Καρανίκα Απόχα · 21 November 2020\nΣυννεφιασμένος θα είναι ο καιρός στις περισσότερες περιοχές της χώρας σήμερα Σάββατο.\nΣποραδικές καταιγίδες θα σημειωθούν στα νησιά του Ιονίου. Τοπικές χιονοπτώσεις θα σημειωθούν από αργά το απόγευμα στα ορεινά της κεντρικής και βόρειας χώρας.\nΟι άνεμοι θα πνέουν στα δυτικά ανατολικοί-νοτιοανατολικοί 4 με 6 μποφόρ και στα ανατολικά βόρειοι-βορειοανατολικοί 5 με 7 μποφόρ. Η θερμοκρασία θα σημειώσει πτώση, κυρίως στα κεντρικά και τα βόρεια. Παγετός θα σημειωθεί τις πρωινές ώρες στα βόρεια ηπειρωτικά.\nΚαιρός: Νεφώσεις που γρήγορα θα αυξηθούν και κυρίως από το απόγευμα θα σημειωθούν τοπικές βροχές. Παροδικές χιονοπτώσεις αναμένονται από αργά το απόγευμα στα ορεινά (σε περιοχές με υψόμετρο μεγαλύτερο των 1.000 μέτρων).\nΑνεμοι: Βόρειοι-βορειοανατολικοί 4 με 5 και στα ανατολικά 5 με 6 και από το απόγευμα τοπικά έως 7 μποφόρ.\nΘερμοκρασία: Από 1 έως 14 βαθμούς Κελσίου. Στη δυτική Μακεδονία 3 με 5 βαθμούς χαμηλότερη.\nΚαιρός: Στο Ιόνιο νεφώσεις με τοπικές βροχές και από το μεσημέρι και σποραδικές καταιγίδες. Στις υπόλοιπες περιοχές λίγες νεφώσεις που βαθμιαία θα αυξηθούν και από το μεσημέρι στην Ήπειρο και τη δυτική Στερεά θα σημειωθούν τοπικές βροχές. Από αργά το απόγευμα στα ορεινά παροδικές χιονοπτώσεις.\nΑνεμοι: Ανατολικοί-νοτιοανατολικοί 4 με 6 και στο Ιόνιο τοπικά 7 μποφόρ.\nΘερμοκρασία: Από 8 έως 17 βαθμούς Κελσίου. Στο εσωτερικό της Ηπείρου 5 με 6 βαθμούς χαμηλότερη.\nΚαιρός: Νεφώσεις παροδικά αυξημένες, με ασθενείς βροχές κατά διαστήματα στις Σποράδες, την Εύβοια και την ανατολική Στερεά.\nΑνεμοι: Βορειοανατολικοί 4 με 6 και στα ανατολικά έως 7 μποφόρ.\nΘερμοκρασία: Από 5 έως 16 βαθμούς Κελσίου. Στα βόρεια η μέγιστη 2 με 3 βαθμούς χαμηλότερη.\nΚαιρός: Νεφώσεις παροδικά αυξημένες, με λίγες τοπικές βροχές τις πρωινές ώρες στην Κρήτη.\nΚαιρός: Στα Δωδεκάνησα νεφώσεις παροδικά αυξημένες, με τοπικές βροχές τις πρωινές ώρες και γρήγορη βελτίωση. Στα νησιά του ανατολικού Αιγαίου λίγες νεφώσεις.\nΑνεμοι: Στα νησιά του ανατολικού Αιγαίου βορειοανατολικοί 5 με 7 μποφόρ. Στα Δωδεκάνησα βόρειοι-βορειοδυτικοί 4 με 5 μποφόρ.\nΚαιρός: Νεφώσεις κατά περιόδους αυξημένες με τοπικές βροχές, κυρίως από το απόγευμα.\nAνεμοι: Βόρειοι-βορειοανατολικοί 4 με 6 μποφόρ.\nTags: ΚΑΙΡΟΣΠΡΟΓΝΩΣΗ ΚΑΙΡΟΥ ΕΜΥ\nNext story Άνοιξε η αυλαία της 17ης Διεθνούς Έκθεσης Βιβλίου μέσω του διαδικτύου\nPrevious story Μια ακόμη αναφορά του Συλλόγου Δανειοληπτών & προστασίας καταναλωτών Β. Ελλάδος έφτασε στο Ελληνικό Κοινοβούλιο και προκαλεί αναταραχή στον πολιτικό κόσμο


Fashion News, Style, Uncategorized, Woman 30 May,'17\nΗ σωστή τσάντα για κάθε τύπο σώματος!\nFashion News, Style, Well Being, Woman 09 May,'17\nBeauty, Deco, Fashion News, Hot campaigns by GB, Kids, Man, Style, Well Being, Woman 08 Mar,'17\nΗμέρα της Γυναίκας=Ημέρα Δώρων από το GoldenBrands\nBeauty, Deco, Fashion News, Hot campaigns by GB, Kids, Man, Style, Well Being, Woman 26 Feb,'17\nAsk the Stylist, Fashion News, Style, Woman 20 Mar,'16\nΥπερβολές; Last year…\nBeauty, Hot campaigns by GB, Style, Well Being, Woman 05 Mar,'16\nΔώρα, Gifts, Cadeaux, Geschenke, Regali..’Oπως και να τα λέτε μας αρέσουν!\nStyle, Uncategorized, Well Being, Woman 03 Mar,'16\nΣπορ & Cute; Γίνεται!\nΚαλησπέρα! Το φθινόπωρο είναι εδώ και ο καιρός σιγά σιγά γίνεται πιο κρύος. Αλλάζει η γκαρνταρόμπα σου αλλά δεν χρειάζεται να χάσεις το στιλ σου. Αν σου αρέσει να είσαι…\nBeauty, Deco, Fashion News, Hot campaigns by GB, Kids, Man, Style, Well Being, Woman 31 Jul,'17\nΑποχαιρετάμε τον Ιούλιο με τη μεγαλύτερη μέρα προσφορών & δώρων! Τι ιδιαίτερο έχει αυτή η μέρα; Είναι η τελευταία σας ευκαιρία να συμμετέχετε στο Μεγάλο μας Διαγωνισμό με δώρα είδη…\nBeauty, Deco, Fashion News, Hot campaigns by GB, Kids, Man, Style, Well Being, Woman 14 Jul,'17\nΓια σένα που δεν σου αρκούν οι απλές εκπτώσεις και θες πάντα κάτι παραπάνω το www.goldenbrands.gr έχει την ιδανική λύση! Πήρε την αγαπημένη σου shopping μέρα, την Black Friday και…\nAsk the Stylist, Fashion News, Hot campaigns by GB, Style, Woman 07 Jul,'17\nΠριν κατακλύσετε τα μαγαζιά και το www.goldenbrands.gr για να χτίσετε την καλοκαιρινή σας γκαρνταρόμπα ενημερωθείτε για τα πιο hot fashion trends της σεζόν. To timing είναι τέλειο γιατί στο Goldenbrands…\nΚάθε εβδομάδα σου δίνουμε τις απαραίτητες συμβουλές στο πώς να απολαύσεις ένα απίστευτο καλοκαίρι, παραμένοντας όμορφη & λαμπερή all the time! Σήμερα, καταπιανόμαστε με ένα θέμα που σίγουρα σε καίει,…\nHot campaigns by GB, Man, Style, Well Being, Woman 17 Jun,'17\nΤο www.goldenbrands.gr αφουγκράζεται τις ανάγκες σας για καλό σπιτικό φαγητό και σας ετοίμασε ένα διαγωνισμό με super δώρα! Μην χάνεις καιρό, μπες τώρα στο http://bit.ly/2rmXl6d και δήλωσε συμμετοχή για να είστε…\nΠάντα το www.goldenbrands.gr αποχαιρετά το μήνα που φεύγει special προσφορές & καμπάνιες. Αυτή τη φορά όμως το συνδυάζουμε με την επίσημη έναρξη του καλοκαιριού και κατεβάζουμε τις τιμές πέρα από…\nΌλες λατρεύετε τις τσάντες για την πρακτικότητα & το στυλ που σας προσφέρουν! Γνωρίζετε όμως ανάλογα με το σώμα σας κάποιοι τύποι σας κολακεύουν περισσότερο από άλλους; Θα βρείτε παρακάτω απλά και κατανοητά ποιος τύπος…\nFashion News, Hot campaigns by GB, Style, Woman 19 May,'17\nΑξεσουάρ για ένα καυτό stylish καλοκαίρι!\nΤο καλοκαίρι σημαίνει πολλά & colorful αξεσουάρ και επειδή το www.goldenbrands.gr έχει εκατοντάδες σε τιμές όνειρο για να δούμε τι επιτάσει η μόδα για το SS17! Chokers Πρινη Taylor Swift…\nFashion News, Uncategorized, Woman 14 May,'17\nMother’s Day Specials: Super Διαγωνισμός & Δωρεάν Μεταφορικά!\n1.5 ώρα έμεινε να γιορτάσετε μαζί μας την ημέρα της μητέρας! Με κάθε αγορά σας έως τα μεσάνυχτα μπένετε στη μεγάλη κλήρωση για κερδίσετε ένα αρωμα Versace Versus & σετ…


Στο έλεος των Ταλιμπάνκαι ελληνικοί θησαυροί - Ειδήσεις - νέα - Το Βήμα Online\nΣτο έλεος των Ταλιμπάνκαι ελληνικοί θησαυροί\nΗ διεθνής ανησυχία για το μέλλον του πολιτισμού στο Αφγανιστάν και το Εθνικό Μουσείο της χώρας που αποκαταστάθηκε και με δωρεά της Ελλάδας\nΑνθρωποι στοιβαγμένοι σε στρατιωτικά αεροπλάνα που τους μεταφέρουν μακριά από τη χώρα τους, στυγερές δολοφονίες, φόβοι για τις συνέπειες από την εφαρμογή της σαρίας. Οι κίνδυνοι στο Αφγανιστάν εξαιτίας της κατάληψης της εξουσίας από τους Ταλιμπάν είναι πολλαπλοί. Οσον αφορά τον πολιτισμό, οι μνήμες από το 2001, όταν οι Ταλιμπάν είχαν ανατινάξει δύο ανεκτίμητης πολιτιστικής αξίας αγάλματα, λαξευμένα στους βράχους της κοιλάδας του Μπαμιγιάν – απεικόνιζαν τον Βούδα, ύψους 53 και 35 μέτρων -, είναι ακόμη νωπές. Για αυτό και σήμερα, 20 χρόνια μετά, επικρατεί αγωνία για τη διάσωση εξαιρετικά μεγάλης αξίας αντικειμένων μιας μεγαλειώδους πολιτιστικής κληρονομιάς. Οι εργαζόμενοι στο Εθνικό Μουσείο του Αφγανιστάν εδώ και μερικούς μήνες έχουν στήσει επιχείρηση διάσωσης των εκθεμάτων, μεταφέροντάς τα σε διάφορα ασφαλή σημεία. Εντονη ανησυχία επικρατεί και από την ελληνική πλευρά, αφού στον χώρο «κρύβονται» ανεκτίμητοι θησαυροί από την εποχή του Μεγάλου Αλεξάνδρου και των διαδόχων του. Η Ελλάδα συνέβαλε τη δεκαετία του 2000 στην αποκατάσταση του μουσείου προσφέροντας το ποσό των 750.000 δολαρίων. Επίσης, στη διάρκεια του εμφυλίου πολέμου στο Αφγανιστάν το υπουργείο Πολιτισμού της Ελλάδας αγόρασε αφγανικές αρχαιότητες οι οποίες είχαν βγει προς πώληση σε ξένες χώρες, με σκοπό να τις φυλάξει και να τις επιστρέψει σε εκείνους που τις κατείχαν νόμιμα. Ωστόσο, οι ανησυχίες του κόσμου του πνεύματος εκτείνονται πέρα από τις καταστροφές. Ανθρωποι του πνεύματος φοβούνται για τη ζωή τους μετά τις δολοφονίες του κωμικού Ναζάρ Μοχάμεντ και του ποιητή και ιστορικού Αμπντουλά Ατέφι. Προς το παρόν, η νέα κυβέρνηση υποστηρίζει ότι δεν θα πειράξει την τέχνη. Το μέλλον θα δείξει…


Δυνατές προπονήσεις στην Κοπεγχάγη για τρεις διεθνείς\nΔημοσιεύτηκε στις 21.05.2017 16:54\nΜε το δυνατό προπονητικό καμπ στην Κοπεγχάγη μπήκε στην τελική ευθεία η προετοιμασία της εθνικής μας ομάδας ανδρών για το Παγκόσμιο πρωτάθλημα ατομικών αγωνισμάτων. Οι αθλητές Παναγιώτης Γκιώνης, Τάσος Ρηνιώτης, Γιάννης Σγουρόπουλος και ο ομοσπονδιακός προπονητής Κώστας Βατσακλής μετέβησαν σήμερα στην πρωτεύουσα της Δανίας όπου μέχρι τις 25 του μήνα θα πάρουν μέρος στη συγκέντρωση προετοιμασίας, που οργανώνει η ομοσπονδία επιτραπέζιας αντισφαίρισης της χώρας εν όψει των αγώνων του Ντίσελντορφ. Οι Έλληνες διεθνείς δέχτηκαν την πρόσκληση για κοινές προπονήσεις με Δανούς, Ρώσους, Σουηδούς και άλλους αθλητές και σίγουρα θα ωφεληθούν καθώς μάλιστα δεν έχουν συχνά την ευκαιρία για τέτοια καμπ στο εξωτερικό.\nΑπό τους αθλητές, που είναι στην αποστολή για το Παγκόσμιο πρωτάθλημα της Γερμανίας (29/05-05/06), έμεινε στην Αθήνα ο Κώστας Παπαγεωργίου λόγω επαγγελματικών και οικογενειακών υποχρεώσεων. Συνεχίζει τις προπονήσεις στην Αθήνα, μαζί φυσικά με την Κατερίνα Τόλιου και τη Μαρία Χριστοφοράκη, ο οποίες θα εκπροσωπήσουν τη γυναικεία επιτραπέζια αντισφαίριση στην κορυφαία διοργάνωση.\nΤο καμπ διεξάγεται σε περιοχή 20 χιλιόμετρα έξω από την Κοπεγχάγη. Στις 24 θα γίνει και επίσημο τουρνουά προκειμένου να δοκιμάσουν ακόμα καλύτερα οι αθλητές την αγωνιστική τους φόρμα, ελάχιστες ημέρες πριν από την έναρξη του Παγκοσμίου πρωταθλήματος. Τους αγώνες θα έχουν τη δυνατότητα να παρακολουθήσουν και φίλαθλοι. Η αποστολή έφτασε το μεσημέρι και το απόγευμα πήρε μέρος στην πρώτη προπόνηση. Την ερχόμενη Παρασκευή η ομάδα θα βρίσκεται πίσω στην Αθήνα και δύο μέρες μετά θ’ αναχωρήσει για τη Γερμανία. Η πρόσκληση από τους Σκανδιναβούς ήρθε ύστερα από συνεννόηση του Κώστα Βατσακλή με τον Σουηδό προπονητή της εθνικής Δανίας Λίνους Μερνστέιν. Το καμπ γίνεται σε σύγχρονο Ολυμπιακό Κέντρο στα περίχωρα της Κοπεγχάγης σε καταπράσινο τοπίο δίπλα στο γήπεδο του γνωστού ποδοσφαιρικού κλαμπ της Μπρόντμπι. Οι αποστολές μένουν εκεί, οι αθλητές δουλεύουν σε εξαιρετικές συνθήκες κι έχουν στη διάθεσή τους και σύγχρονο γυμναστήριο. Εκτός από τους Δανούς και τους Έλληνες διεθνείς μετέχουν στο καμπ έξι Ρώσοι αθλητές, Σουηδοί όπως και ο Ινδός (πρώην συμπαίκτης του Γκιώνη στην Μπορούσια Ντίσελντορφ) Καμάλ Ατσάντα. Από τους Δανούς ξεχωρίζει η παρουσία του Γκροθ, του πρωταθλητή Ευρώπης στο διπλό ανδρών, οι Ρώσοι έχουν μεταξύ άλλων τους έμπειρους Σιμπάεφ, Βλασόφ, Λιβεντσόφ, όπως και τον νεαρό Σιντόρενκο της κατηγορίας παίδων και οι Σουηδοί τον Άρβιντσον.\n* Ολοκληρώθηκε σήμερα η προκριματική φάση του Πανελληνίου πρωταθλήματος παμπαίδων-παγκορασίδων. Τα αποτελέσματα απ’ όλες τις περιοχές θα δημοσιευτούν τις προσεχείς ημέρες από τη γραμματεία της Ε.Φ.Ο.Επ.Α. στην ιστοσελίδα της ομοσπονδίας (httf.gr).\n* Δύο στιγμιότυπα από την απογευματινή πρώτη προπόνηση των διεθνών μας στο καμπ.


Κρύβουν (;) το αεροπλάνο\nΠόρισμα ειδικών οργάνωσης υπό τον ΟΗΕ αποκλείει το ενδεχόμενο έκρηξης ή συντριβής του Boeing.\nΚαι οι πλέον επίσημες πηγές φαίνεται να προκρίνουν το σενάριο ότι το μοιραίο Boeing των μαλαισιανών αερογραμμών προσγειώθηκε με ασφάλεια σε μυστική τοποθεσία. Το πόρισμα εμπειρογνωμόνων οργάνωσης υπό τον ΟΗΕ αποκλείει κατηγορηματικά το ενδεχόμενο έκρηξης ή συντριβής του αεροσκάφους σε ξηρά ή θάλασσα.\nΣύμφωνα με ανακοίνωση του εκπροσώπου του γενικού γραμματέα των Ηνωμένων Εθνών, η Comprehensive Nuclear Test Ban Treaty Organization δεν κατάφερε να ανιχνεύσει ίχνη έκρηξης ή συντριβής του Boeing με κανένα από τα τέσσερα συστήματα εξαιρετικά ευαίσθητων αισθητήρων που έχει σε διάφορα σημεία του πλανήτη για την καταγραφή σεισμών και πυρηνικών εκρήξεων.\nΤην ίδια στιγμή δημοσίευμα των «New York Times»αναφέρει, επικαλούμενο Αμερικανούς αξιωματούχους, ότι το μοιραίο αεροσκάφος άλλαξε πορεία μέσω του συστήματος διαχείρισης πτήσης, δηλαδή του υπολογιστή που βρίσκεται στο cockpit, μεταξύ κυβερνήτη και συγκυβερνήτη, το τελευταίο μήνυμα του οποίου προς τον πύργο ελέγχου βρίσκεται τώρα στο μικροσκόπιο των Αρχών. Οι ειδικοί εξετάζουν το ενδεχόμενο το ασύνηθες κλείσιμο της επικοινωνίας με το προσωπικό εδάφους του Φαρίκ Αμπντούλ Χαμίντ «εντάξει, καληνύχτα» να περιείχε κάποιο κρυμμένο μήνυμα.\nΗ αρραβωνιαστικιά του πάντως, η 26χρονη Μις Ναντίρα, πιλότος σε άλλη αεροπορική εταιρία, διατηρεί ακόμα ζωντανές τις ελπίδες της για τον αγαπημένο της. Αντίθετα, οι οικογένειες των υπόλοιπων επιβατών, οργισμένες για την ελλειπή πληροφόρηση, απείλησαν να ξεκινήσουν απεργία πείνας.\nΗ Κόρτνεϊ Λοβ\nΤις ακριβείς συντεταγμένες του μοιραίου αεροσκάφους πιστεύει ότι ανακάλυψε η Κόρτνεϊ Λοβ. Η διάσημη τραγουδίστρια ανάρτησε στο twitter φωτογραφία δορυφόρου από την ιστοσελίδα Tomnod, στην οποία έχει κυκλώσει με κόκκινο στιλό μια σκιά που κατά την άποψή της μοιάζει με πετρελαιοκηλίδα. «Δεν είμαι ειδικός, αλλά από κοντά αυτό μοιάζει με αεροπλάνο και πετρελαιοκηλίδα» σχολίασε.


Ηλεκτρονικοί υπολογιστές - Γλώσσες προγραμματισμού - Σπουδή και διδασκαλία (Μέση) βιβλία. Βιβλία κατηγορίας Ηλεκτρονικοί υπολογιστές - Γλώσσες προγραμματισμού - Σπουδή και διδασκαλία (Μέση) στο BookLand.gr\nΕίναι κοινή αντίληψη μεταξύ των σπουδαστών, ότι η σχεδίαση και ανάπτυξη μεταγλωττιστών είναι ένα θέμα λιγότερο σχετικό με το αντικείμενο σπουδών τους, από ότι η δικτύωση των υπολογιστών και ζητήματα που σχετίζονται με τον παγκόσμιο ιστό, και ως τούτου θεωρούν ότι πρέπει να αφιερώνουν λιγότερο χρόνο ...\nΗ έκδοση αυτή παρουσιάζει στην Ελληνική βιβλιογραφία την 4η έκδοση ενός κατ' εξοχήν διδακτικού βιβλίου για τη γλώσσα προγραμματισμού C++. Ο Walter Savitch έχει γράψει εξαιρετικά διδακτικά βιβλία για γλώσσες προγραμματισμού και δομές δεδομένων. Τα βιβλία του διακρίνονται τόσο για τον αναλυτικό τρό...\nΔεν υπάρχει διαθέσιμη περιγραφή για τον τίτλο Στοιχεία γλώσσας Pascal στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Στοιχεία γλώσσας Pascal, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.


Οι αυτοκινητοβιομηχανίες συμβάλλουν στη καταπολέμηση της πανδημίας – Karvasaras – Ειδήσεις από την Δυτική Ελλάδα και όλο τον κόσμο\nΑπρ 8 2020, 15:19\nΚαθοριστική είναι η συμβολή των αυτοκινητοβιομηχανιών και των προμηθευτών εξαρτημάτων για την κατασκευής αυτοκινήτων στη προσπάθεια να περιορισθεί η μετάδοση του κορωνοϊού και η προστασία των πολιτών.\nΌλοι βοηθούν στη καταπολέμηση της επιδημίας του κορωνοϊού. Μερίδα υπαλλήλων των αυτοκινητοβιομηχανιών εργάζονται στα νέα τμήματα που δημιούργησαν οι μάρκες για την παραγωγή αναπνευστήρων και μασκών προσώπου. Επίσης, οι κατασκευαστές αυτοκινήτων παρέχουν οχήματα, χρήματα και εθελοντές εργαζόμενους στη κοινή προσπάθεια.\nΟρισμένες αυτοκινητοβιομηχανίες έχουν δεσμευτεί να βοηθήσουν στην αύξηση της παραγωγής αναπνευστήρων, δαπανηρών και σύνθετων μηχανημάτων που χρησιμοποιούνται για να υποστηρίξουν την αναπνοή ασθενών με σοβαρές αρρώστιες από τον βάζοντας οξυγόνο στους πνεύμονες. Η ανεπάρκεια των πνευμόνων είναι μια τυπική αιτία θανάτου για τους ασθενείς με κορωνοϊό.\nΜια κρίσιμη έλλειψη ανεμιστήρων σε ορισμένες περιοχές οδήγησε τους γιατρούς να λάβουν αποφάσεις για τη ζωή ή το θάνατο σχετικά με το ποιοι ασθενείς μπορούν να έχουν πρόσβαση σε αυτές. Οι αναπνευστήρες κοστίζουν περισσότερα από 15.000 ευρώ ο καθένας.\nΟι αυτοκινητοβιομηχανίες φτιάχνουν αναπνευστήρες\nΟ γαλλικός όμιλος PSA, ο οποίος συνεργάζεται με μια γαλλική κοινοπραξία, συμπεριλαμβανομένου του προμηθευτή Valeo, επιδιώκει να παράγει 10.000 αναπνευστήρες μέχρι το τέλος Μαΐου.\nΗ Seat, η ισπανική μάρκα του Volkswagen Group, εχει μετατρέψει μέρος του εργοστασίου της στο Martorell, σε μονάδα για την κατασκευή αναπνευστήρων χρησιμοποιώντας ορισμένα εξαρτήματα από τα οχήματά της, τα οποία τα προσαρμόζει κατάλληλα. Η Seat προσαρμόζει στους αναπνευστήρες τους κινητήρες υαλοκαθαριστήρων.\nΗ Ford και η Rolls-Royce αποτελούν μέρος μιας βρετανικής προσπάθειας για την κατασκευή 10.000 αναπνευστήρων.\nΗ Fiat, με τη βοήθεια της Ferrari, άρχισε να παράγει ηλεκτροβαλβίδες, ένα βασικό μέρος στους αναπνευστήρες, στο εργοστάσιό της στο Cento, της Βόρειας Ιταλίας.\nΓια να εξασφαλιστεί η αξιόπιστη και προσβάσιμη κινητικότητα, οι αυτοκινητοβιομηχανίες αξιοποιούν τα οχήματα που διαθέτουν στους στόλους δοκιμών, στις βραχυπρόθεσμες μισθωτικές υπηρεσίες και στις κοινές χρήσεις αυτοκινήτων.\nΗ Jaguar Land Rover, έχει αναβάλει εκδηλώσεις προβολής και λανσαρίσματος του νέου Defender. Η πολυτελής βρετανική μάρκα εταιρεία παραχώρησε 57 οχήματα και 27 ακόμη εργαζομένους της, στον Βρετανικό Ερυθρό Σταυρό για να παραδώσουν φάρμακα και τρόφιμα σε ανθρώπους που έχουν ανάγκη και βρίσκονται σε δύσβατες περιοχές είτε είναι σε απομόνωση. Η βρετανική αυτοκινητοβιομηχανία παρέχει βοήθεια και σε άλλες χώρες, συνολικά έχει δώσει 160 οχήματα στους εργαζομένους έκτακτης ανάγκης στις χώρες Αυστραλία, Γαλλία, Νότια Αφρική και Ισπανία.\nΤο Free2Move, το πρόγραμμα κοινής κινητικότητας του ομίλου PSA, έχει προσφέρει στα νοσοκομεία και σε άλλα ιδρύματα υγειονομικής περίθαλψης τη δυνατότητα να χρησιμοποιούν οχήματα από τους στόλους του στο Παρίσι, τη Μαδρίτη και τη Λισαβόνα. Τα εργαστήρια και τα κέντρα επισκευής που ανοίγουν μπορούν να υποστηρίξουν την ασφαλή κινητικότητα των ιατρικών επαγγελματιών και ειδικών για τη διανομή των προϊόντων.\nΔωρεές και σε μάσκες\nΟ όμιλος PSA, έχει δωρίσει πάνω από 400.000 προστατευτικές μάσκες παγκοσμίως σε νοσοκομεία, υπηρεσίες έκτακτης ανάγκης και τοπικές αρχές.\nΗ Renault, διέθεσε 300 Zoe EVs από την υπηρεσία ενοικίασης μικρής διάρκειας Zity, στους εργαζόμενους στον τομέα της υγειονομικής περίθαλψης στην περιοχή του Παρισιού. Επιπλέον, 1.000 οχήματα του ομίλου, έχουν δεσμευτεί για τους ιατρούς και το προσωπικό των υπηρεσιών έκτακτης βοήθειας σε όλη τη Γαλλία αν τα προσωπικά τους οχήματα παρουσιάσουν τεχνικά προβλήματα, για να μην διακοπεί η εργασία τους και η προσφορά τους στους πολίτες.\nΤο VW Group, και οι μάρκες του συμβάλλουν στη κοινή προσπάθεια με διάφορους τρόπους. Η μεγαλύτερη αυτοκινητοβιομηχανία του κόσμου άρχισε να παράγει φορητούς φακούς σε περισσότερους από 50 εκτυπωτές 3-D στα εργοστάσια των μάρκων VW, Audi, Bentley, Bugatti, Porsche και άλλα εξαρτήματα στα εργοστάσια βαρέων φορτηγών. Οι εργαζόμενοι της VW στη Γερμανία με ιατρικά προσόντα θα λαμβάνουν πλήρη αμοιβή έως και 15 εργάσιμες ημέρες εάν προσφέρουν εθελοντικά υπηρεσίες δημόσιας υγείας. Πρόκειται για παραϊατρικό προσωπικό, νοσηλευτές και γιατρούς.\nΗ βραχυπρόθεσμη πλατφόρμα ενοικίασης υπηρεσιών HoppyGo της Skoda θα κατασκευάσει 200 οχήματα και 150 ηλεκτρικά σκούτερ δωρεάν για φιλανθρωπικούς σκοπούς, εθελοντές και δήμους στην Τσεχική Δημοκρατία. Αναπτύσσει επίσης μια διαδικασία εκτύπωσης 3-D για την παραγωγή αναπνευστήρων.\nΗ Audi δωρίζει 15.000 μάσκες προσώπου στα γερμανικά νοσοκομεία και έχει δωρίσει 600.000 ευρώ σε νοσοκομεία στο Heilbronn και στο Ingolstadt.\nΗ Lamborghini μετατρέπει μέρος του εργοστασίου της στο Sant’Agata Bolognese για να παράγει χειρουργικές μάσκες και προστατευτικές ασπίδες για ένα νοσοκομείο στην Μπολόνια. Οι εργαζόμενοι στο τμήμα των ταπετσαριών έχουν βάλει στόχο να κατασκευάζουν περίπου 1.000 μάσκες την ημέρα.\nΣτη μάχη και οι εκτυπωτές 3D\nΗ Jaguar Land Rover χρησιμοποιώντας την εκτυπωτική μονάδα 3D της στην κεντρική Αγγλία, έχει στόχο να κατασκευάζει 5.000 προστατευτικές ασπίδες εβδομαδιαίως για τους εργαζόμενους στις υπηρεσίες υγείας.\nΗ Daimler προσφέρει την τεχνολογία εκτύπωσης 3D. Η Mercedes-Benz της Daimler χρησιμοποιεί ήδη μηχανήματα εκτύπωσης 3-D για την παραγωγή έως 150.000 πλαστικών και μεταλλικών εξαρτημάτων κάθε χρόνο. Αυτή η ικανότητα τώρα θα χρησιμοποιηθεί πλήρως για ιατρικούς σκοπούς.


Τρίτη, 11 Δεκέμβριος 2018 12:10\nΒίκυ Καραντζαβέλου - 26 Μάρτιος 2007, 00:00\nΤην έναρξη πτήσεων μεταξύ Αθήνας και Βρυξελλών εγκαινίασε χτες, Κυριακή 25 Μαρτίου 2007, η βελγική αεροπορική εταιρία Brussels Airlines. Η εταιρία, που γεννήθηκε από την συγχώνευση της SN Brussels Airlines<...>\nκαι της Virgin Express, προσφέρει δύο καθημερινές πτήσεις μεταξύ της πρωτεύουσας της Ελλάδας και της πρωτεύουσας της Ευρώπης. Οι επιβάτες μπορούν να επιλέγουν πλήρη εξυπηρέτηση ή χαμηλού κόστους ναύλους.\nΗ Brussels Airlines επενδύει στην Ελλάδα βασιζόμενη στην επιτυχία της μητέρας της, της Virgin Express. Η Virgin Express απολάμβανε ένα από τα υψηλότερα load factors μεταξύ όλων των εταιριών που δραστηριοποιούνται στο “Ελευθέριος Βενιζέλος” και πέτυχε μια δυναμική αύξηση επιβατών κατά τη διάρκεια των ετών. Χάρη στο δίκτυο της Brussels Airlines, οι επιβάτες μπορούν να πετούν όχι μόνο στις Βρυξέλλες, αλλά να συνεχίζουν το ταξίδι τους προς κάποιον από τους υπόλοιπους Ευρωπαϊκούς προορισμούς της εταιρίας. Η Brussels Airlines προσφέρει καθημερινά πάνω από 600 θέσεις στο δρομολόγιο Αθήνα-Βρυξέλλες-Αθήνα. Όλες οι πτήσεις πραγματοποιούνται με αεροσκάφη τύπου Boeing 737 ή Airbus 319.\nΠροσφορά διαφορετικών υπηρεσιών\nΗ Brussels Airlines προσφέρει στους επιβάτες της στο ίδιο αεροσκάφος την επιλογή μεταξύ δύο εντελώς διαφορετικών ταξιδιωτικών επιλογών.\nΤο b.flex ανταποκρίνεται στις ανάγκες των επιβατών που ταξιδεύουν για επαγγελματικούς λόγους, οι οποίοι θέλουν να εξοικονομήσουν όσο περισσότερο χρόνο γίνεται και απαιτούν υψηλού επιπέδου υπηρεσίες, αλλά συγχρόνως δεν θέλουν να τους κοστίζει μία περιουσία. Οι επιβάτες που αγοράζουν b.flex κερδίζουν χρόνο στο αεροδρόμιο κατά το check-in και στην έξοδο. Μπορούν να αλλάξουν ή ακόμη και να ακυρώσουν το εισιτήριό τους πριν από την πτήση. Στους B.flex επιβάτες επιτρέπεται η μεταφορά 30 κιλών αποσκευών και 12 κιλών χειραποσκευής. Μέσα στο αεροσκάφος οι b.flex ταξιδιώτες κάθονται στις πρώτες σειρές και απολαμβάνουν ιδιαίτερα γεύματα, εφημερίδες και ποτά. Τα b.flex εισιτήρια είναι κατά μέσω όρο 50% φθηνότερα από τα εισιτήρια της business class άλλων εταιριών.\nΤο b.light είναι η low cost μέθοδος ταξιδιού της Brussels Airlines, η οποία εγγυάται τους φθηνότερους ναύλους. Οι επιβάτες που ταξιδεύουν με b.light μπορούν να αγοράσουν σνακ και ποτά κατά τη διάρκεια της πτήσης.\nΌσο πιο νωρίς κάνεις την κράτηση, τόσο πιο λίγα πληρώνεις. Αλλά το b.light έφθασε ακόμη πιο μακρυά, προσφέροντας εγγύηση χαμηλότερου ναύλου. Αν δηλαδή ο επιβάτης βρει την ημέρα που κάνει την κράτηση χαμηλότερο ναύλο σε άλλη αεροπορική εταιρία για τον ίδιο προορισμό, η Brussels Airlines θα πληρώσει τη διαφορά.\n26 Μάρτιος 2007, 00:00 | Ετικέτες: Αθήνα, Βρυξέλλες, Brussels Airlines,\nΕιδήσεις: 45636 | Στήλες: 2728 | Η σελίδα αποδόθηκε σε 0.8685 δευτερόλεπτα


Survivor spoiler: Η γκάφα του ΣΚΑΪ στο τρέιλερ αποκάλυψε ποια ομάδα χάνει απόψε την ασυλία! (ΒΙΝΤΕΟ) – 24ωρο\nSurvivor spoiler: Η γκάφα του ΣΚΑΪ στο τρέιλερ αποκάλυψε ποια ομάδα χάνει απόψε την ασυλία! (ΒΙΝΤΕΟ)\nSurvivor διαρροή: Οι «ειδικοί» αποκαλύπτουν ποια ομάδα χάνει απόψε (7 Ιουνίου) την ασυλία!\nΤο αποψινό επεισόδιο του Survivor αναμένεται με αγωνία από τους τηλεθεατές που το παρακολουθούν, αφού οι δύο ομάδες «μαχητές» και «διάσημοι» θα αγωνιστούν για την ασυλία και στο ίδιο επεισόδιο, για πρώτη φορά, θα γίνει και η αποχώρηση.\nSPOILER SURVIVOR: Ποια ομάδα κερδίζει σήμερα την ασυλία; Όλη η αλήθεια για τον παίκτη που αποχώρησε – Ανατροπή την τελευταία στιγμή!\nΤο τρέιλερ που έβγαλε όμως ο ΣΚΑΪ, σχετικά με το τι θα παρακολουθήσουν οι τηλεθεατές απόψε αποκάλυψε πολύ περισσότερα απ’ ότι θα ήθελαν οι ιθύνοντες. Καταρχήν αποκάλυψε πως ο ένας από τους δύο υποψηφίους για αποχώρηση θα είναι γυναίκα.\nΣυγκεκριμένα, ο Σάκης Τανιμανίδης ακούγεται να λέει «ο παίκτης ή η παίκτρια που θα αποχωρήσει είναι…» και μπορεί η φράση να μην ολοκληρώνεται, αλλά μόνο και μόνο αυτό αρκεί, αφού δεν θα μπορούσαν φυσικά να είναι υποψήφιοι δύο άντρες, από τη στιγμή που ο παρουσιαστής μιλάει και για «παίκτρια».\nΕπίσης οι «φανατικοί» του τηλεπαιχνιδιού, που πλέον έχουν γίνει ειδικοί στην «ανάλυση Survivor» παρατηρούσαν στα social media πως το κουτί με τις υποψηφιότητες έρχεται από την δεξιά πλευρά, πράγμα που σημαίνει πως την ασυλία την χάνουν οι μαχητές. Εάν αυτό αληθεύει, τότε υποψήφιοι είναι η Σάρα και πιθανότατα ο Γιάννης Σπαλιάρας που άλλωστε βγαίνει συνεχώς υποψήφιος από την ψηφοφορία της ομάδας του.\nΕπιπλέον για πρώτη φορά το παιχνίδι ασυλίας συνοδεύεται και από έπαθλο, το οποίο όμως θα μάθουμε το βράδυ ποιο ακριβώς είναι.\nΆνω-κάτω η οικογένεια του Βασάλου μετά το βίντεο της Μαρί Ρόουζ, που εμφανίστηκε ως σύντροφός του\nΣΟΚ! Άστεγος και στα όρια της φτώχειας ο…\nΘΛΙΨΗ: «ΕΦΥΓΕ» από τη ζωή ΑΓΑΠΗΜΕΝΟΣ ηθοποιός\nSPOILER SURVIVOR SPOILER SURVIVOR ΣΗΜΕΡΑ SURVIVOR SPOILER SURVIVOR SPOILER ΣΗΜΕΡΑ SURVIVOR ΑΣΥΛΙΑ SURVIVOR ΔΙΑΡΡΟΕΣ SURVIVOR ΔΙΑΡΡΟΗ\nΣήμερα στο reality επιβίωσης θα παρακολουθήσουμε έναν ακόμη αγώνα για το έπαθλο. Διάσημοι και Μαχητές θα…\nΗμέρα αποχώρησης είναι η σημερινή από την ομάδα των Διάσημων, καθώς στο χθεσινό αγώνισμα έχασαν την…\nΣήμερα στο reality επιβίωσης θα παρακολουθήσουμε το αγώνισμα για το έπαθλο. Διάσημοι και Μαχητές θα μπουν…


Ο Αντώνης Γκάτζιος γράφει για το θέμα προπονητή | BASKETBALL ARIS\nΑρχική Αρχική Ο Αντώνης Γκάτζιος γράφει για το θέμα προπονητή\nΟ Αντώνης Γκάτζιος γράφει για το θέμα προπονητή\nΟ Άρης, λοιπόν, εξέτασε πολλές λύσεις για το θέμα προπονητή. Κάποια στιγμή έπεσε στο τραπέζι το όνομα του Κατσικάρη. «Δε χάνουμε και τίποτα να ρωτήσουμε», σκέφτηκαν οι «κίτρινοι». Ποιο κλίμα εισέπραξαν; Ότι ο Έλληνας κόουτς περιμένει δύο μεγάλες προτάσεις. Η μία είναι από την Μπαρτσελόνα. Η άλλη; Έκπληξη!\nΟ πρώτος στόχος του Άρη χρονικά ήταν ο Πρίφτης. Η προσπάθεια έπεσε στο κενό. «Αν τον αφήσουμε, θα πέσουμε», ήταν η απάντηση του Κολοσσού, ο οποίος το ξέκοψε με τη μία.\nΑπό κει και πέρα; Το όνομα Γιαννάκης κυριαρχεί. Και είναι λογικό. Κανείς δεν είπε ότι είναι εύκολη περίπτωση. Άλλο «το παλεύω» κι άλλο «θα τον πάρω σίγουρα». Γιατί μερικοί νομίζουν ότι μόλις γράφεται ένα όνομα, μιλάμε για… σχεδόν συμφωνία. Τα πράγματα είναι απλά. Ο Άρης θα κυνηγήσει τον Γιαννάκη όσο μπορεί. Αν δεν μπορέσει, θα πάει πιο ζεστά στις εναλλακτικές του.\nΟ ΚΑΟΔ ζήτησε μπάι άουτ για τον Μάρκοβιτς. Και μάλιστα σε μετρητά, αφού πολύς κόσμος έχει καεί στο παρελθόν από τον Άρη. Είναι κάτι που σε κάποιες περιπτώσεις ακόμα «πληρώνει» η νέα διοίκηση. Μετρητά για να αποκτηθεί προπονητής σαν… μεταγραφή, δεν υπάρχουν στον Άρη. Αν ναυαγήσει το θέμα Γιαννάκη και ο Βόσνιος… μείνει ελεύθερος, το ξανασυζητάμε.\nΜίνιτς πλέον δεν υπάρχει. Πριν από τον αγώνα με τον Πανιώνιο, υπήρξε σκέψη ακόμα και να έρθει την επομένη. Η σκέψη αυτή εγκαταλείφθηκε.\nΠροηγούμενο άρθροΠιθανό ταξίδι στην Αθήνα για Γιαννάκη\nΕπόμενο άρθροΣτατιστική σύγκριση των υποψηφίων προπονητών μας


Μαρτυρία από τη Νέα Σμύρνη: Ο Μητσοτάκης επέλεξε το Χάος | Δρόμος Ανοιχτός - Πρωτοβουλία για την συγκρότηση πατριωτικού - δημοκρατικού μετώπου\nΜαρτυρία από τη Νέα Σμύρνη: Ο Μητσοτάκης επέλεξε το Χάος\nΕγγυητής της ενότητας θέλησε να εμφανιστεί ο πρωθυπουργός της χώρας σε ένα καθεστωτικού πνεύματος διάγγελμα. Παροτρύνει σε αυτοσυγκράτηση, νουθετεί τους νέους, υπενθυμίζει την εκλογική νίκη της ΝΔ τον Ιούλιο του 2019, κατηγορεί αορίστως κάποιους ότι επενδύουν στο διχασμό. Παγιώνοντας την αντιδημοκρατική αρτηριοσκλήρυνση με την αυταρχική αποφορά περί μη συμμόρφωσης προς τας υποδείξεις. Για τα γεγονότα των τελευταίων ημερών κουβέντα πέραν του τραυματισμού του αστυνομικού. Μονοδιάστατη ευαισθησία που με εμμονικό τρόπο επαναλαμβάνεται πλέον στα περισσότερα μέσα ενημέρωσης, εξυπηρετώντας στο έπακρο την κυβερνητική ρητορική. Ο κριτικός αναστοχασμός αποτελεί επιτακτική υποχρέωση όλων.\n“Σημειώσεις στο περιθώριο” για τα γεγονότα της Κυριακής\nΤο ρεπορτάζ από “συνήθεις ύποπτους” που αξιοποιούν με τις οικογένειες τους σχεδόν καθημερινά τους χώρους πρασίνου και τα πάρκα πέριξ της κεντρικής πλατείας Νέας Σμύρνης, συγκεφαλαιώνεται σε μια κοινή διαπίστωση: οι αστυνομικές πεζές περιπολίες δεν έμοιαζαν με αυτές του προηγούμενου διαστήματος. Από την απλή περιδιάβαση έδιναν τώρα την εντύπωση να “ψάχνονται” για κλήσεις. Στις περιπολίες αυτές απορία δημιουργεί η σύσταση των αστυνομικών κλιμακίων: γιατί για έναν απλό έλεγχο τήρησης των υγειονομικών μέτρων και επιβολής προστίμων σε περίπτωση παράβασης, απαιτείται η αξιοποίηση δυνάμεων της ΔΙΑΣ; Ομάδας που η ίδια η αστυνομία διαφημίζει ως σύγχρονη μορφή αντιμετώπισης εγκληματικών ενεργειών όπως οι ληστείες, οι βιασμοί, οι ανθρωποκτονίες κ.τ.λ. και σε καμιά περίπτωση της χαμηλής παραβατικότητας; Ακόμα περισσότερο, για ποιο λόγο εν συνεχεία αποφασίζεται η κινητοποίηση της κατασταλτικού χαρακτήρα ομάδας ΔΕΛΤΑ;\nΟ λαλίστατος Κυρανάκης, ικανός εκλαϊκευτής των κυβερνητικών non paper, δίνει μια ενδιαφέρουσα απάντηση. Υπενθυμίζουμε την από πλευράς του στοχοποίηση του θύματος της αστυνομικής βίας ως συμμετέχοντα σε εκδήλωση υπέρ του Κουφοντίνα. (Αφελής ερώτηση: Όσοι δεν επιθυμούν το θάνατο απεργού πείνας στην Ελλάδα εν έτη 2021, πρέπει να δέρνονται και να συλλαμβάνονται;). Το ίδιο το non paper είναι πιο συγκεκριμένο: Στη πλατεία της Νέας Σμύρνης δραστηριοποιείται η ανοικτή συνέλευση κατοίκων, με περίεργες δράσεις. Κάτοικοι της γύρω περιοχής την ύποπτη δράση την περιγράφουν κάπως έτσι: Νέα παιδιά που μαζεύονται και συζητάνε στο θεατράκι του Polis Park (σημείωση δική μας: ακριβώς δίπλα από το σημείο που ξεκίνησε η ένταση τη Κυριακή). Το καλοκαίρι δε πέραν των συζητήσεων και των πολιτικών ενδιαφερόντων, φτιάχνουν ένα ωραίο κλίμα με τραγούδια και κιθάρες και νεανικά γλέντια. Σε σημείο της πλατείας που, μέχρι την εμφάνιση της συνέλευσης, κυριαρχούσε το εμπόριο και η χρήση ναρκωτικών. Στην καταπολέμηση του εμπορίου ναρκωτικών που καταγγέλλεται από όλους τους κατοίκους, ποιες είναι οι επιτυχίες των ειδικών τμημάτων της ΕΛΑΣ; Τελικά τις άριστα εκπαιδευμένες δυνάμεις της ΕΛΑΣ, όπως η ίδια διαφημίζει, το επιτελικό κράτος τις αξιοποιεί μόνο απέναντι στον “εχθρό λαό”;\nΠέραν της επίσημης κρατικής “γραμμής” υπάρχει και μια πλήρως εναρμονισμένη ψηφιακή-παρακρατική. Στα μέσα κοινωνικής δικτύωσης και σε ηλεκτρονικές σελίδες παρουσιάστηκαν αρκετές βιντεοσκοπημένες μαρτυρίες αυτόπτων μαρτύρων. Μαρτυρίες επί της πλατείας, ελάχιστα λεπτά μετά το ξέσπασμα της αστυνομικής βίας, όλες επιβεβαιωτικές του συμβάντος. Όμως, με ενορχηστρωμένο τρόπο στοχοποιήθηκε συγκεκριμένη μαρτυρία από ακροδεξιά σελίδα. Η μαρτυρία στηλιτεύεται ως εκπορευόμενη από μέλος της ΑΝΤΑΡΣΥΑ, άρα κάλπικη. Όλα είναι ψέματα αν εμπλέκονται με κάποιο τρόπο αριστεροί! Η αναπαραγωγή της κατηγορίας περί πολιτικής ένταξης αναπαράχθηκε στο διαδίκτυο με τρόπο που θυμίζει τη λειτουργία των προεκλογικών “τρολ”. Ζηλωτές θερμοί του Μανιαδάκη και του χειρότερου παρακράτους επί το έργον.\nΗ ενορχηστρωμένη προσπάθεια υποβάθμισης έως δικαιολόγησης της αστυνομικής βίας πέφτει στο κενό από τη γενικευμένη λαϊκή κατακραυγή. Κατακραυγή που εκφράζεται άμεσα με την μεγαλειώδη συγκέντρωση το απόγευμα της Κυριακής. Οξύμωρο το γεγονός ότι κανένας δεν νοιώθει την ανάγκη να ψελλίσει από πλευράς κυβέρνησης κάτι παραπάνω πέραν κάποιας “ενόχλησης”. Το καθεστώς Μητσοτάκη μοιάζει να παίρνει διαζύγιο με τις φιλελεύθερες και δημοκρατικές φωνές εντός του κόμματος της ΝΔ αλλά και του ευρύτερου ιδεολογικού περίγυρου, υποκύπτοντας πλήρως στον ακροδεξιό εσμό. Ο υπουργός Προστασίας του Πολίτη διαβεβαιώνει ότι δεν κινδυνεύει η δημοκρατία. Διατάσσεται ΕΔΕ προς απόδοση ευθυνών. Ιδιαίτερη εντύπωση προκαλεί σε πολλούς η “μουδιασμένη” αντίδραση του κοινοβουλευτικού τόξου. Τη μεταδημοκρατία ανακαλύπτει ο ανέμελος Τσίπρας, επιλέγοντας ένα φραστικό τακτικισμό που θα του επιτρέψει την εκλογική διείσδυση στον “μεσαίο χώρο”. Στην πολιτική δεν είναι όμως όλα εκλογές. Εξαίρεση το ΚΚΕ το οποίο σε μία σπάνια στιγμή και κρούοντας το κώδωνα του κινδύνου για τα λαϊκά δικαιώματα, επιλέγει τη μη “μοναχική πορεία” και αποφασίζει την από κοινού συμμετοχή στην διαμαρτυρία της Τρίτης.\nΗ πορεία-τομή της Τρίτης\nΑυτό που φαίνεται να έχει χαθεί από το κάδρο είναι το μήνυμα της πορείας αυτής. Πρόκειται για πραγματικά πρωτόγνωρη σε μέγεθος και παλμό πορεία εντός συνοικίας. Την ώρα που ξεκίναγαν οι συγκρούσεις στη μάντρα του Ιωσηφόγλειου, το τέλος της πορείας βρισκόταν στη κεντρική πλατεία. Αν υπολογίσουμε σωστά τη διαδρομή της πορείας, μιλάμε για πάνω από τρία χιλιόμετρα υψηλής πυκνότητας κόσμου. Ακόμα πιο εντυπωσιακό είναι το γεγονός του γιατί τόσος κόσμος διαδήλωσε. Η εναντίωση με τη κυβέρνηση αποκτά συνολικό χαρακτήρα: οικονομική ανέχεια, ελλιπέστατη διαχείριση της υγειονομικής κρίσης, αστυνομικό κράτος, αιτήματα επανοικειοποίησης του δημόσιου χώρου. Όσο και αν ενοχλεί, το ζήτημα του Κουφοντίνα τέθηκε με το σύνθημα “Κανένας νεκρός της πείνας απεργός” και έγινε σύνθημα και στα μπαλκόνια της Νέας Σμύρνης. Ένα ετερόκλητο πλήθος που έχει άρει οριστικά την εμπιστοσύνη του στην κυβέρνηση του 2019. Με εντονότατο το στοιχείο των νέων ανθρώπων.\nΑπό αστυνομικής πλευράς η αντιμετώπιση γίνεται αρχικά δια αέρος με το ελικόπτερο και drones να επιχειρούν. Φήμες διαχέουν αυτό που μετά γίνεται ρεπορτάζ: η αστυνομία έχει ήδη κατασχέσει μεγάλη ποσότητα από μολότοφ και αλλά υλικά που μπορούν να χρησιμοποιηθούν για “πρόκληση ταραχών”. Σε μεγάλα τμήματα κόσμου η διάθεση για σύγκρουση με την αστυνομία είναι φανερή.\nΕπί της οδού Εφέσου θα σχηματιστούν δύο διαφορετικοί κορμοί στην πορεία: Από τη μία πλευρά της μεγάλης νησίδας πρασίνου ο κύριος όγκος της διαδήλωσης. Από την άλλη ένα μεγάλο μπλοκ το οποίο σωρεύει τα οικοδομικά υλικά από τα έργα του δήμου. Εκεί οι πρώτοι διαδηλωτές, φοβούμενοι την συνέχεια της βραδιάς αρχίζουν να αποχωρούν. Μέχρι την πρώτη ρίψη μολότοφ απέχουμε χρονικά περίπου 45 λεπτά. Χρόνος επαρκέστατος για να αντιληφθεί το κράτος το μέγεθος της σύγκρουσης και που δεν δικαιολογεί τους μετέπειτα “ερασιτεχνισμούς”. Εάν όντως θέλεις να προασπίσεις την ειρηνική συνέχεια της διαμαρτυρίας.\nΤο μπλοκ των φερτών υλικών επιβάλει την παρουσία του στην κεφαλή της πορείας. Στο ύψος του Ιωσηφόγλειου ξεκινάν οι συγκρούσεις: μολότοφ και πέτρες από τη μια, δακρυγόνα και χειροβομβίδες κρότου λάμψης από την άλλη. Ο κρατικός σχεδιασμός φαίνεται να περιορίζεται στην προάσπιση του Α.Τ. Νέας Σμύρνης το οποίο απέχει εκατό μέτρα από το σημείο των οδομαχιών. Ένα κυπαρίσσι του αύλςιου χώρου του Αγίου Χαραλάμπους αρπάζει φωτιά. Η αστυνομική αύρα νωχελικά κινείται προς πυρόσβεση, ενώ έντρομοι κάτοικοι ειδοποιούν και για άλλες εστίες. Τα παραταγμένα ΜΑΤ αρχίζουν σταδιακά να “κερδίζουν μέτρα” σε πραγματικά σφοδρές οδομαχίες.\nΤο εκπληκτικό συμβαίνει μπροστά από την κεντρική είσοδο της πόλης. Εμφανίζεται από την οδό Αγίας Φωτεινής μια ομάδα δικυκλιστών της αστυνομίας η οποία επιχειρεί ολομόναχη στην πλάτη του μπλοκ που συγκρούεται με τα ΜΑΤ. Για όποιον έζησε από κοντά τις στιγμές, είναι το σημείο που το κράτος παραδίδει σε λιντσάρισμα την ομάδα αυτή. Απορίας άξιο είναι το γεγονός τη μη ύπαρξης όχι νεκρού αστυνομικού, αλλά νεκρών αστυνομικών. Ο επιτελικός σχεδιασμός μπορεί να χαρακτηριστεί ή πλήρως ανίκανος ή εσκεμμένος. Ταπεινή γνώμη: ισχύει το δεύτερο.\nΟι εκπλήξεις συνεχίζονται: Η αστυνομία επιλέγει να ωθήσει το πλήθος, το οποίο δεν αποτελείται μόνο από άτομα που συγκρούονται, προς τον αστικό ιστό και κρατώντας πλάτη στη Συγγρού. Την ώρα που το πλήθος τρέχει να σωθεί προς πάσα κατεύθυνση, νέες δυνάμεις της ΔΕΛΤΑ εφορμούν από την Αγίας Φωτεινής και τα γύρω στενά. Αρχίζει ένα μακελειό που δεν έχει αποτυπωθεί πουθενά: Ο γράφων είδε δύο νέα παιδιά να σπάνε με τα σώματα τους τη τζαμαρία της πολυκατοικίας που διαμένει για να σωθούν από τις δυνάμεις της ΔΕΛΤΑ. Ακριβώς όπως πράττει ο μακαρίτης ο Θανάσης Βέγγος στον “Παπατρέχα”. Οι δύο νεαροί άρχισαν να τρέχουν αλαφιασμένοι στις σκάλες της πολυκατοικίας. Όταν άνοιξα τη πόρτα του σπιτιού μου, ο πρώτος έπεσε κάτω κλαίγοντας και εκλιπαρώντας τη γυναίκα μου να τον σώσει. Ο δεύτερος βγαίνει στο μπαλκόνι που βλέπει στο αυλιδάκι μας και σε κατάσταση αμόκ, νομίζοντας προφανώς πως τον κυνηγούν ακόμη, βουτά στο κενό από τον πρώτο όροφο. Περίπου 5 μέτρα απόσταση. Αληθινά ευγνωμονώ το Θεό που δεν πέθανε μέσα στο σπίτι μου. Ως εκ θαύματος τον βρήκα σώο και αβλαβή. Μετά από μία ώρα δεν είχαν ηρεμήσει ακόμη. Τους πρότεινα να πάνε σπίτια τους, μιας και τα πράγματα φαίνονταν πιο ήρεμα. Κλαίγοντας με εκλιπαρούσαν να τους πάω εγώ στα σπίτια τους. Περπατήσαμε μαζί περίπου ένα χιλιόμετρο. Όταν τους άφησα δεν είχαν ηρεμήσει ακόμη. Δεν υπάρχει χειρότερο συναίσθημα από το να έρχονται άνθρωποι ικέτες στα πόδια σου, πιστέψτε με.\nΣτην περιδιάβαση μου επιστρέφοντας, παντού έπεφτα σε ένα ανελέητο κυνηγητό. Ένας μαθητής γυμνασίου κρυβόταν μέσα σε θάμνους. Δύσκολο να περιγράψεις τι υπέστη από τους ΔΕΛΤάδες όταν τον ανακάλυψαν. Κάποιες νεαρές κοπέλες φώναζαν να τον αφήσουν ήσυχο. Εγώ κοίταγα αποκαμωμένος. Η νύχτα έμοιαζε να μην έχει τελειωμό. Μέχρι τις 10 και 10 έβλεπα να εξευτελίζονται προσαχθέντες. Τρεις ώρες μετά το κεντρικό κορμό των επεισοδίων.\nΗ γειτονιά διχάζεται στα δύο. Άλλοι καταβρέχουν διαδηλωτές από τα μπαλκόνια τους, κατηγορώντας τους για τα πάντα. Άλλοι παρέχουν άσυλο. Γνωρίζω καλά γείτονες που καλούσαν στο 100 για να καταδώσουν τα σημεία που κρύβονταν “ταραξίες”. Άλλους που κατέβηκαν στο δρόμο για να σώσουν παιδιά. Μια γειτονιά χωρισμένη στη μέση. Το επιτελείο των αρίστων σχεδόν πέτυχε. Μόνο οι νεκροί απουσιάζουν. Μάλλον θα δοθούν και άλλες ευκαιρίες. Σχεδιασμός είναι, θα βγει κάποια στιγμή. Η τάξη και η πρόοδος για να επιτευχθούν έχουν ανάγκη το χάος πρώτα. Αρκεί ο εγγυητής να έχει χρόνο για άλλα βιντεοσκοπημένα μηνύματα.\nΞημερώνει Τετάρτη. Έχω ανάγκη να πάω το γιο μου στο πάρκο μικρασιατικής μνημοσύνης που έντυσε με τα αγάλματα του ο υπέροχος γλύπτης και άνθρωπος Β. Καπάνταης. Το βράδυ με δυσκόλεψε στον ύπνο του. Ευτυχώς για μένα είναι μόλις δυόμιση χρονών. Η αγκαλιά αρκεί. Δεν χρειάζονται εξηγήσεις ακόμη. Αλήθεια, τι θα μπορούσα να του πω για τα σημερινά;


Ετήσια έκθεση 2017 με έργα σπουδαστών του ΔΙΕΚ\nPrevious Article Πρόσκληση για την Έναρξη της νέας Εκπαιδευτικής Χρονιάς του ΔΙΕΚ\nNext Article Έκθεση με έργα σπουδαστών του ΔΙΕΚ\nΔΕΛΤΙΟ ΤΥΠΟΥ Την Τρίτη 27 Ιουνίου στο χώρο του Ι.Ι.Ε.Κ. Δήμου Βόλου πραγματοποιήθηκαν τα εγκαίνια της ετήσιας έκθεσης των εργασιών των σπουδαστών παρουσία πλήθους κόσμου. Η πρόεδρος Δ .Κότογλου, η αντιπρόεδρος Σ .Χάλαρη, και τα μέλη του Δ.Σ. της ΚΕΚΠΑ-ΔΙΕΚ, η διεύθυνση, οι σπουδαστές και οι εκπαιδευτές του Ι.Ι.Ε.Κ Δήμου Βόλου, υποδέχτηκαν στους χώρους της σχολής, τον αιρετό Δήμαρχο Βόλου κ. A. Μπέο, μέλη του Δ.Σ. του Δήμου Βόλου, επιχειρηματίες, γονείς, φίλους, καθώς και εκπροσώπους φορέων της περιοχής .\nΚατά τη διάρκεια της έκθεσης δόθηκαν Υποτροφίες σε Αριστούχους του Β’ εξαμήνου κάθε ειδικότητας , καθώς και χρηματικό έπαθλο σε σπουδαστή του τμήματος Γραφιστικής που μετείχε σε διαγωνισμό για το σχεδιασμό και τη δημιουργία του νέου λογότυπου του Αθλητικού Ομίλου Υδατοσφαίρισης –Κολύμβησης (ΟΥΚ) Βόλου.\nΞεκίνησαν τα μαθήματα για τη νέα εκπαιδευτική χρονιά 2017 – 2018 στο Ι.Ι.Ε.Κ.\t(596) 26-10-2017\nΕτήσια έκθεση 2017 με έργα σπουδαστών του ΔΙΕΚ\t(700) 07-07-2017\nΔιάκριση 2 Σχεδιαστριών Μόδας του ΔΙΕΚ Δήμου Βόλου\t(763) 31-01-2017\nΔΙΕΚ: Εργαστήρι Καρναβαλιού (1030) 12-01-2016\nParty Σπουδαστών ΔΙΕΚ\t(925) 21-12-2015\nΔιάκριση σπουδαστών της ειδικότητας Ενδύματος του ΔΙΕΚ\t(1356) 16-12-2015


ΕΛΛΗΝΑΣ ΥΠΕΞ - ΓΣ ΟΗΕ - ΚΥΠΡΙΑΚΟ\nΕκτενή αναφορά στο Κυπριακό έκανε κατά την ομιλία του στην ΓΣ του ΟΗΕ ο Ελληνας Υπουργός Εξωτερικών, Δημήτρης Δρούτσας. Ο Έλληνας υπουργός ευχαρίστησε το ΓΓ του ΟΗΕ και όλους όσοι εργάζονται «μαζί του για μια δίκαιη λύση στην Κύπρο: μια λύση βασισμένη στις Αποφάσεις του ΟΗΕ για μια διζωνική, δικοινοτική ομοσπονδία με μια διεθνή προσωπικότητα, μια ιθαγένεια και μια κυριαρχία. Μια λύση πλήρως συμβατή με το κοινοτικό κεκτημένο».\nΌπως ανέφερε ο Δ. Δρούτσας «οι αποφάσεις των Ηνωμένων Εθνών πρέπει να εφαρμόζονται. Η εφαρμογή των Αποφάσεων του ΟΗΕ δεν είναι σημαντική μόνο για την Κύπρο. Είναι σημαντική για το σύνολο της διεθνούς κοινότητας και τις κοινές αξίες που μοιράζεται, είναι σημαντική για την ηθική υπόσταση του ίδιου του ΟΗΕ. Η νήσος παραμένει διαιρεμένη, μια κατάσταση επονείδιστη. Η Κύπρος αποτελεί ένα τραγικό παράδειγμα, όπου η κοινή μας αίσθηση δικαίου, οι κοινές μας αξίες έχουν λαθέψει».\nΣυνεχίζοντας ο Ελληνας υπουργός τόνισε ότι «το τελευταίο Τείχος του Βερολίνου πρέπει να γκρεμιστεί, όχι να ενισχυθεί. Αυτή η ευθύνη ανήκει στα Ηνωμένα Έθνη και σε όλους όσοι έχουν λόγο στις διεθνείς εξελίξεις», σημειώνοντας ότι «η Κύπρος είναι θύμα στρατιωτικής εισβολής και παραμένει υπό την κατοχή ξένων στρατευμάτων, αυτή είναι η πραγματική αλήθεια και αυτό πρέπει να πάψει. Πρέπει να υπερβούμε αυτήν την κατάσταση. Χρειάζεται θάρρος. Θάρρος από όλους όσοι εμπλέκονται. Η λύση του Κυπριακού είναι και πρέπει να ειδωθεί ως αμοιβαίο όφελος. Είναι ζωτικής σημασίας για την ειρήνη, τη σταθερότητα και την ασφάλεια στην περιοχή μας».\nkypegr2html 2.01 run on Tuesday, 28 September 2010 - 19:29:13 UTC


Το ξέρω τώρα στις γιορτές φάγαμε πολλά γλυκά και συνεχίζουμε! Σας εχω όμως την καλύτερη συνταγή για το πιο γρήγορο, εύκολο και λαχταριστο Κανταΐφι! Ενα από τα πιο ωραία σιροπιαστα γλυκά που σας προκαλώ να δοκιμάσετε! Σε πολλές περιοχές όπως εδώ που βρίσκομαι στις Σέρρες το κανταΐφι είναι το επίσημο γλυκό των εορτών!!!\nΥλικά για Κανταΐφι\n250 γραμμάρια βούτυρο εγώ βάζω Lurpak\nΧοντροκοβουμε τα καρύδια στο multi! Τα βάζουμε σε ένα μπωλ προσθέτουμε την κανέλα και ανακατεύουμε!\nΣτον πάγκο μας ανοίγουμε τα φύλλα από το κανταΐφι και τα αφρατευουμε! Κόβουμε λίγο το γεμίζουμε με το μείγμα καρύδια και κανέλα και το τυλίγουμε σε ρολο! Το μεταφέρουμε σε ένα ταψί 24 εκατοστά! Φτιάχνουμε ρολά και τα βάζουμε το ένα δίπλα στο αλλο!\nΜόλις γεμίσει το ταψί λιώνουμε το βούτυρο και το περιχυνουμε λίγο λίγο με ένα πινέλο πάνω από το Κανταΐφι! Ψήνουμε σε προθερμασμένο φούρνο στους 180C μέχρι να ροδοκοκιννησουν! Μόλις γίνουν τα αφήνουμε να κρυώσουν και φτιάχνουμε το σιρόπι!\nΒράζουμε το νερό τη ζάχαρη και την κανέλα! Μόλις πάρει βραση προσθέτουμε την γλυκόζη και το λεμόνι. Ανακατεύουμε και αφαιρούμε από την φωτιά. Όπως είναι ζεστό το ρίχνουμε στο κρύο Κανταΐφι και το αφήνουμε να το ρουφήξει..


Λαμόνικα: «Ηλίθιοι υπάρχουν παντού» | naftemporiki.gr\nΣάββατο, 22 Φεβρουαρίου 2020 17:28\nΜε δηλώσεις του στην Gazzetta dello Sport, ο Λουΐτζι Λαμόνικα, αναφέρθηκε στην επίθεση που δέχτηκε ο ίδιος, αλλά και οι διαιτητές του χθεσινοβραδινού (21/02) αγώνα της 25ης ημέρας της Euroleague, Παναθηναϊκός-Μπαρτσελόνα.\nΟ πολύπειρος Ιταλός ρέφερι επισήμανε πως έχει τραυματιστεί ελαφρά στο πρόσωπο και στο χέρι, τονίζοντας χαρακτηρτιστικά: «Είμαι καλά. Ηλίθιοι υπάρχουν παντού. Έχω τραυματιστεί στο πηγούνι και στο χέρι, αλλά δεν υπάρχει πρόβλημα. Είμαι έτοιμος να σφυρίξω στο επόμενο παιχνίδι».